Oct 16, 2015 Kaspersky Internet Security\nNakon sveobuhvatnog testiranja performansi i stepena zaštite, nezavisna laboratorija Dennis Technology Labs proglasila je program Kaspersky Internet Security za najbolji proizvod za zaštitu od sajber pretnji trenutno dostupan na tržištu, pri čemu je program zabeležio preciznost od 100 odsto prema godišnjem izveštaju „Anti-Virus Protection and Performance”. Kompanija Kaspersky Lab se zbog ovakvog rezultata našla među odabranim društvom sigurnosnih kompanija koje su u period od godinu dana dobile četiri uzastopna AAA sertifikata koje izdaje nezavisna laboratorija Dennis Technology Labs.\nOvim izveštajem su obuhvaćeni rezultati svih antivirus testova koje je sprovela laboratorija Dennis Technology Labs u prethodnih 12 meseci, pri čemu je poređeno na koji način različiti anti-malver programi funkcionišu kada je u pitanju zaštita korisničkih sistema i održavanje sistemskih performansi. Kaspersky Internet Security se pokazao kao najbolji I najprecizniji proizvod kada je u pitanju zaštita, pri čemu je jedini program koji je zabeležio preciznost od 100 odsto prilikom testiranja, što je izračunato prema reakcijama proizvoda kako na pretnje tako i na legalna softverska rešenja.\nOvi rezultati potvrđuju da je u današnjem IT svetu, gde sajber pretnje konstantno evoluiraju, specijalizovano sigurnosno rešenje kao što je Kaspersky Internet Security od ključnog značaja za zaštitu internet korisnika od svakodnevnih sajber pretnji. Drugi proizvođači nisu zabeležili toliko dobre rezultate, pri čemu je program Microsoft Security Essentials zabeležio preciznost od 66 odsto, a besplatni program Malwarebytes Anti-Malware preciznost od 67 odsto.\nOvim izveštajem je takođe upoređen uticaj različitih sigurnosnih proizvoda na korisničke sisteme. Prilikom obavljanja brojnih zadataka, Kaspersky Internet Security je imao uticaj na samo 7 odsto sistemskih procesa. Proizvodi drugih kompanija su imali veći uticaj na sisteme, pri čemu je program BitDefender Internet Security imao uticaj na sistemske procese od čak 17 odsto. Program Microsoft Security Essentials je imao manji uticaj na sistemske procese (4 odsto) ali je pružao manji stepen zaštite.\nKaspersky Internet Security se pokazao kao najbolja kombinacija koja korisnicima pruža zaštitu od sajber pretnji pri čemu ima minimalan uticaj na sistemske performanse.\nTimur Bijačuev (Timur Biyachuev), direktor sektora za anti malver istraživanja u kompaniji Kaspersky Lab izjavio je: „U današnjem modernom digitalnom svetu, gde svakodnevno koristimo sve veći broj povezanih uređaja, ubrzanim tempom se razvijaju i sajber pretnje. Korisnici moraju da se osećaju bezbedno i zaštićeno od najrazličitijih sajber pretnji i zato smo sebi postavili zadatak da učinimo internet sigurnijim mestom. Svesni smo činjenice da unapred instalirani alati na operativnim sistemima jednostavno nisu dovoljno moćni da se izbore sa najsavremenijim sajber pretnjama, i zbog toga smo uložili veliki napor i znanje naših stručnjaka u kreiranje specijalizovanog proizvoda – Kaspersky Internet Security. Ovaj proizvod korisnicima pruža najbolju moguću zaštitu bez opterećivanja sistemskih resursa, što je i potvrđeno kroz sveobuhvatno testiranje koje je sprovela nezavisna laboratorija Dennis Technology Labs”.\nNove funkcije u GeForce Experience softveru


14.04.2021 08:21 Autor: Fena\nŠiroki Brijeg-Mostar, zbog radova na postavljanju rasvjete, na mjestu radova saobraća se naizmjenično, jednom trakom.\n– Zbog izgradnje kružne raskrsnice ulica Ibrahima Ljubovića-M-17 Bosanskih gazija, saobraćaj će se obustaviti na jednoj traci i preusmjeriti na alternativne pravce i to iz smjera Blažuja prema Sarajevu na M-17-Emira Bogunića Čarlija-Rustempašina-Samira Ćatovića Kobre-kružni tok Ilidža.\n– Zbog izvođenja neophodnih radova od 09 do 18 sati etapno se obustavlja saobraćaj na dijelu ulice u naselju Nahorevo (Muharemovići-Nahorevo).\n– Zbog izvođenja neophodnih radova od 09 do 18 sati etapno se obustavlja saobraćaj u ulici Mjedenica.\n– Zbog izvođenja sanacionih radova usporeno se saobraća u ulicama: Posavska, Ruđera Boškovića, Novopazarska, Avde Palića, Bardakčije, Zaima Šarca, Hadžibešireva, Kupreška, Smaila Šikala, Safeta Zajke, Kolodvorska, Skenderpašina, Hrasnička cesta, Muse Ćazima Ćatića, Kolodvorska, Dženetića čikma, Branilaca Šipa, Bulevar Meše Selimovića (tramvajsko stajalište Otoka) i Džemala Bijedića (od IX do VII transferzale), saopćeno je iz BIHAMK-a.\nPojačan promet vozila na nekoliko graničnih prijelaza na izlazu iz BiH\nVozači, oprez: Odroni na cestama zbog padavina\nUpozorenje vozačima: Kolovoz mokar ili vlažan. Saobraćaj obustavljen na nekoliko pravaca


Tehnički dijalog Beograda i Prištine od 26. februara, SASTAĆE SE I VUČIĆ I TAČI - Nova Borba\nTehnički dijalog Beograda i Prištine od 26. februara, SASTAĆE SE I VUČIĆ I TAČI\nMi se ne borimo protiv Prištine i njihovih političkih predstavnika, ali se protiv nas bori Priština i zajedno sa Prištinom i Vašington i London, svuda u svetu, na svakom mestu, rekao je predsednik Srbije.\nAleksandar Vučić potvrdio je da će 26. februara biti održani tehnički razgovori Beograda i Prištine, a da očekuje da će politički dijalog biti nastavljen krajem ovog ili tokom idućeg meseca.\nAleksandar Vučić izjavio je da je kompromis sa Albancima od životnog interesa za Srbiju i srpski narod. Kompromis, a ne prepuštanje, istakao je Vučić, posle razgovora sa studentima Prištinskog univerziteta sa sedištem u Kosovskoj Mitrovici.\nPredsednik je rekao da je pozicija Srbije veoma teška.\n"Srbija u političkoj areni teško izdržava borbu sa velikim silama. Mi se ne borimo protiv Prištine i njihovih političkih predstavnika. Ali se protiv nas bori Priština i zajedno s Prištinom i Vašington i London, svuda u svetu, na svakom mestu", rekao je srpski predsednik.\nObjasnio je da oni vrše direktne pritiske na zemlje da ne povlače priznanje kosovske nezavisnosti, i na zemlje koje to još nisu učinile - da je priznaju.\nNaše, dodao je Vučić, nije da se durimo, niti da pokušavamo da dobijemo bitke koje ne možemo da dobijemo, ali, kaže, borićemo se mi još, političkim sredstvima, naravno.\nTehnički dijalog 26. februara, teme na stolu od ZSO do diploma\nPredsednik Srbije potvrdio je da će 26. februara biti održani tehnički razgovori Beograda i Prištine, a da očekuje da će politički dijalog biti nastavljen krajem ovog ili tokom idućeg meseca.\n"Tehnički dijalog, na kojem će Beograd predstavljati Marko Đurić, biće nastavljen 26. februara. Mislim da će se na stolu naći sve teme, od Zajednice srpskih opština do diploma", rekao je Vučić novinarima.\nKazao je da će krajem meseca ili idućeg biti nastavljen dijalog na kojem će učestvovati on i Hašim Tači.\n"Što se Srbije tiče, mi smo uvek spremni. Ja na ovim izborima ionako samo jednom nedeljno odem na jedan skup, a svih šest dana radim isključivo državni posao. To je moj posao i spreman sam da se odazovem evropskim posredinicima u svakom trenutku", podvukao je Vučić.\n"Čekam rezultate istrage"\nUkazao je da dijalog Beograda i Prištine nije nastavljen 16. januara, kako je prvobitno bilo planirano, zbog ubistva Olivera Ivanovića.\nU vezi sa tim, Vučić je rekao da čeka da vidi rezultate istrage, da će biti strpljiv i da će onda izaći sa tim šta misli o svim pričama kojih se naslušao i gledao, od svega što se zbivalo u Beogradu i Prištini, do svih čudnih stvari, kao što je, na primer, zašto nemamo satelitske snimke.\n"Morao sam da zovem Oliverovu ženu da pitam je l' bila magla tog dana, a ona je rekla da nije", preneo je Vučić.\nPoželeo je svu sreću organima u Prištini u pronalaženju ubica, dodajući da istraga i zaključci treba da budu oslonjeni na pravim dokazima, a ne na tome da je neko slikao mobilnim telefonom čaure, kako bi se navodili ljudi na to ko je ubica, a onda ih pustili.\n"Onda shvatite da je to služilo za zamajavanje javnosti", naglasio je Vučić.


Tražimo jednako P(B)ravo za sve mame i pravednu brigu o porodici. Pridruži nam se i ti!\n10 min – Pošalji predlog izmena Ministarstvu\nKao građanka imaš pravo da učestvuješ u javnim raspravama a time i u procesu donošenja odluka. Predlog izmena koje tražimo smo već uneli u poseban formular koji je obavezna forma, a ako i ti želiš da ga pošalješ ministarstvu, potrebno je samo da:\nPrikačiš ga kao prilog (atačment) i pošalješ sa svog mejla na sledeće mejl adrese: kabinet@minbpd.gov.rs i socijalna.zastita@minrzs.gov.rs, a u Bcc staviš pravozamame@gmail.com do 1.4.2021.\nU naslov poruke staviš: „Za javnu raspravu o Nacrtu zakona o izmenama i dopunama Zakona o finansijskoj podrsci porodici sa decom”\nU tekst poruke ne moraš ništa da upisuješ a možeš neki komentar ako želiš, važno je da je formular prikačen i poslat! Važno je da se glas mama i građana i građanki čuje a na ovaj način direktno učestvuješ u procesu donošenja odluka za izmene ovog Zakona.\nDetaljnije obrazloženje zahteva\nMaksimalna naknada 5 a ne 3 prosečne plate – tražimo da se hitno zaustavi praksa neopravdanog kažnjavanja majki koje imaju visoke zarade te zahtevamo da se gornja granica njihovih naknada vrati na pet prosečnih zarada (na koje su za njih plaćeni porezi i doprinosi), umesto dosadašnje tri.\nPogledajte i Udruženja i preko deset hiljada građanki i građana traže pravdu za roditelje


Filmski centar ponavlja konkurs za "eminentne reditelje" | Nova Ekonomija\nKonkurs za sufinansiranje filmova eminentnih reditelja će biti ponovljen, najavio je Upravni odbor Filmskog centra Srbije (UO FCS).\nKako najavljuje UO FCS, ovoga puta će biti bolje precizirani uslovi "na koji se, razume se, mogu javiti isti reditelji".\nOvakva odluka je usleditla nakon burne reakcije stručne i šire javnosti zbog odbijanja predloga stručne konkursne komisije da podrži projekte filmova Gorana Markovića, Želimira Žilnika i Srđana Dragojevića, piše SeeCult.\n"Konkurs nije doveo do očekivanog rezultata - da bude šansa za novo autorsko delo eminentnih reditelja, umesto da daje privilegovan status filmovima koji su odbačeni u redovnoj konkurenciji", piše u saopštenju FCS.\nKonkursna komisija se odlučila za pristup svim filmovima dodeli nedovoljna sredstva, navodi se u saopštenju.\n"Upravni odbor smatra da ovaj konkurs treba da posluži tome da eminentni reditelji brzo, uz značajnu finansijsku podršku dobiju šansu da snime svoj film, i da u tom smislu i treba napraviti jasniju selekciju".


eKapija | Radno vreme tokom praznika - Koji su neradni dani za supermarkete, pošte, tržne centre...\nIzvor: eKapija | Ponedeljak, 31.12.2018.| 08:55\nRadno vreme tokom praznika - Koji su neradni dani za supermarkete, pošte, tržne centre...\nUkoliko niste obavili prazničnu trgovinu, sad je vreme za to. Sve trgovine, tržni centri i pijace tokom praznika radiće po izmenjenom režimu, pa ako imate još nešto da završite u zadnji čas, bolje požurite.\nU ponedeljak, 31. decembra većina IDEA prodavnica širom Srbije biće vam na raspolaganju sve do 18 časova, a IDEA Dorćol i IDEA London će raditi prema redovnom radnom vremenu. Utorak, 1. januar će za 276 IDEA prodavnica širom Srbije biti neradan dan, dok će IDEA Dorćol, IDEA London, kao i IDEA prodavnice na Kopaoniku i Zlatiboru raditi prema redovnom radnom vremenu.\nU nedelju, 6. januara IDEA prodavnice biće otvorene do 18 časova, dok će IDEA radnja na Kopaoniku raditi prema redovnom radnom vremenu. Ponedeljak, 7. januar biće neradan dan za većinu IDEA objekata, dok će IDEA Zlatibor raditi od 8 do 15 časova, a IDEA Kopaonik prema redovnom radnom vremenu.\nSve Roda prodavnice će 31. decembra raditi po skraćenom radnom vremenu, do 18 časova. Prvi dan nove godine, kao i 7. januar biće neradni dani, dok će na Badnji dan 6. januara sve Roda prodavnice širom Srbije raditi do 18 časova.\nKada je reč o objektima Delhaize Srbija (Maxi, Shop&Go i Tempo), 31. decembra će raditi po skraćenom radnom vremenu, i to do 18 časova. Utorak, 1. januar biće neradan dan za sve objekte, osim za Maxi supermarket u Svetogorskoj 7, koji će raditi od 12 do 18 časova, kao i objekti na Kopaoniku i Zlatiboru.\nNa Badnji dan svi Delhaize marketi radiće skraćeno do 18 časova, dok će Božić biti neradan dan za sve prodavnice, osim za markete na Kopaonoku i Zlatiboru.\nSvi Univerexport maloprodajni objekti 31. decembra će raditi skraćeno, do 18 časova. Utorak, 1. januar neradan je dan za sve markete ovog lanca, dok će u sredu 2. januara svi marketi raditi od 8 do 2 časova. Korisnički servis neće raditi u utorak i sredu - 1. i 2. januara, dok će vam ostalim radnim danima biti na usluzi od 7.30 do 15.30 sati.\nMetro Cash & Carry će poslednjeg dana 2018. godine takođe raditi skraćeno, do 18 časova, dok je utorak 1. januar neradan dan. Svi objekti će u sredu 2. januara raditi od 6 časova. Na Badnji dan Metro Cash & Carry prodavnice radiće do 18 časova, 7. januar će biti neradan dan, dok će svi objekti 8. januara početi sa radom u 6 časova.\nSvi Lidl objekti u Srbiji danas će raditi skraćeno do 18 časova, dok će 1. januar biti neradan dan. Već od 2. januara Lidl se vraća na regularno radno vreme od 8 do 22 časa. Skraćeno radno vreme svi supermarketi ovog lanca imaće i na Badnji dan 6. januara, a Božić je neradan dan.\nSuper Vero objekti će 31. decembra raditi do 20 časova, dok će 1. januar biti neradan dan. Na Badnji dan će svi Super Vero maloprodajni objekti raditi do 18 časova, a supermarketi neće raditi za Božić 7. januara.\nAko planirate da praznike iskoristite za šoping, imajte u vidu i da će tržni centri - Ušće, Delta City, Mercator Center, Zira, Rajićeva shopping center, Aviv Park Zvezdara, Stadion shopping center,Capitol park Rakovica, Zemun park, Stop Shop Lazarevac i Immo outlet - 31. decembra i na Badnji dan 6. januara raditi skraćeno do 18 časova. Utorak 1. januar i ponedeljak 7. januar će za ove tržne centre biti neradni dani.\nZelene pijace će u ponedeljak, 31. decembra raditi uobičajeno, od 6 do 19 časova, dok 1. i 7. januara neće raditi. Jedino će pijace Zemun, Banovo brdo, Bele vode, Palilula i Dušanovac 1. i 7. januara raditi skraćeno od 6 do 13 časova. Već 2. januara sve zelene pijace će raditi od 6 do 13 časova.\nOtvoreni tržni centar - Novi Beograd (Buvljak) neće raditi 1. i 7. januara.\nPo izmenjenom režimu radiće i pošte, pa će tako u ponedeljak, 31. decembra i u nedelju 6. januara, pošte koje imaju celodnevno radno vreme radiće skraćeno do 17 časova. To se ne odnosi na Glavnu poštu u Takovskoj 2, koja radi 24/7 tokom čitave godine i pošte na graničnim i administrativnim prelazima koje rade svih dana praznika.\nU utorak, 1. januara i ponedeljak 7 januara dežuraće Glavna pošta u Takovskoj 2 i pošte na graničnim i administrativnim prelazima.\nJКP Parking servis neće kontrolisati i naplaćivati parkiranje u zoniranim delovima grada tokom novogodišnjih i božićnih praznika 1, 2. i 7. januara 2019. godine, kada će biti zatvoreni i šalteri za rad sa strankama u ulicama Takovska 31, Mileševska 51 i Кraljice Marije 7.\nOd četvrtka, 3. januara, i od utorka, 8. januara 2019. godine, naplata i kontrola parkiranja u zoniranim delovima grada, kao i svi šalteri, radiće po uobičajenom radnom vremenu.\nTokom novogodišnjih praznika, Jysk prodavnice neće raditi 31. decembra i 1. januara.\nRobna kuća IKEA u ponedeljak 31. decembra radi od 10 do 16 časova(restoran 9.30 - 16 h), dok će 1. januar biti neradan dan. Za Badnji dan ova robna kuća radiće od 10 do 18 časova (restoran od 9:30 - 17 h), dok će Božić takođe biti neradan dan.\nradno vreme supermarketa za praznike\nradno vreme tržnih centara za Novu godinu


Radovi na vijaduktu Čortanovci – trenutno najveći u Evropi - Info 24\nRadovi na vijaduktu Čortanovci – trenutno najveći u Evropi\nRadovi na izgradnji vijadukta i tunela kod Čortanovaca najveći su železnički infrastrukturni projekat koji se trenutno izvodi u Evropi, rekao predsednik Vučić.\nPredsednik Srbije Aleksandar Vučić je obraćajući se novinarima nakon obilaska radova na deonici pruge između Beograda i Novog Sada, rekao da se sa skele koja je podignuta uz vijadukt, a na koju se popeo, pruža impresivan pogled na Bačku i Srem.\n„Video sam nešto što je malo ko do sada imao priliku da vidi u Srbiji, jednu veličanstvenu stvar sa vrha ovih skela kuda će da prolaze naši vozovi. Taj pogled je čudesan“, podelio je svoje utiske predsednik.\n„Dotle, da danas ovde napravimo najveće železničko gradilište u Evropi“, istakao je Vučić.\nGradilište koje je obišao predsednik sa saradnicima nalazi se, inače, između Beške i Karlovačkih vinograda.\n„Još smo u srcu Srema, približavamo se Bačkoj, imamo veličanstven pogled odavde i na Bačku i kraj Srema, zaista je prelepo“.\n„Nemoguće je da dođe do sudara, imamo dve cevi i 1.200 metara sa najmodernijom savremenom signalizacijom, ne može da dodhe do bilo kakvih nesreća“, ukazao je predsednik.\n„Ja se sećam kada sam postao potpredsednik vlade, prvi sastanaka sa predsednikom Putinom u Sočiju, uvek smo imali problema sa našim neizmirenim obavezama iz 2010, 2008, 2007, 2011, i tako dalje, mi danas, kao što znate, sve svoje obaveze izmirujemo na vreme i tako se ponašamo“, istakao je Vučić i rekao da je Srbija pouzdan partner i tako će i da ostane.\n„Naša ulaganja u infrastrukturu rastu iz godine u godinu i tako će biti i ubuduće zahvaljujući stabilnosti naših javnih finansija,ukupnoj monetarnoj i fiskalnoj politici“, rekao je predsednik česttitajući radnicima rečima apostrofirajući da sama izgradnja skela je čudesan poduhvat:\n„Hvala vam na tome što gradite Srbiju, i treba da se ponosite pred svojom decom i pred svojim unucima za sve ono što ste ovde napravili i za sve ono što ćete napraviti“.\nBocan-Harčenko o vijaduktu: Veličanstven projekat\nAmbasador Rusije Aleksandar Bocan-Harčenko rekao je danas, nakon što je sa predsednikom Srbije obišao radove na izgradnji vijadukta „Čortanovci“ na železničkoj deonici Stara Pazova – Novi Sad, da je reč o veličanstvenom projektu, koji je i od evropskog značaja.\nIzgradnja vijadukta je deo projekta izgradnje pruge za velike brzine između Beograda i Budimpešte.\n„Ovo sve što vidimo je veličanstveno i obećavajuće i možda ne postoji reč ni na srpskom, ni na ruskom koja bi bila pravi odraz dimenzija ovog projekta. Jasno je da je reč o projektu na nivou najmodernijih standarda. On je i od evropskog značaja i biće deo koridora koji će dodatno povezivati južni deo Evrope sa centralnom i zapadnom Evropom“, rekao je ambasador.\nNaše dve zemlje, kaže on, rade u korist interesa Srbije i Rusije, u korist bilateralne saardnje, ali i evropskih sveobuhvatnih interesa i blagostanja.\n„Očekujem da će uskoro biti potpisan. Idemo dalje“, kazao je on i dodao da je izgradnja dispečerskog centra u Srbiji jedan od najznačajnijih.\nVučić:Razgovaraćemo sa Crnom Gorom o pruzi BGD-Bar\nPredsednik Srbije najavio je da će razgovarati sa Crnom Gorom oko planova za modernizaciju pruge Beograd-Bar, kako bi crnogorska strana odradila svoj deo posla na tom projektu, a da će naša država videti kako da se iz novog investicionog plana od 10 milijardi evra izdvoji novac i za te radove.\nPredsednik je, upitan kakvi su planovi za prugu Beograd – Bar, rekao da Rusi rade projekat Valjevo – Vrbica, dužine 210 kilometara, da je rađena rekonstrukcija pruge Resnik – Valjevo, a kad se to završi za sedam, osam ili deset meseci, onda će se videti kako će se pronaći novac u okviru velikog investicionog plana od 10 milijaridi evra, da se te železničke trase spoje sa Crnom Gorom.\n„To je za nas istovremeno razvojni projekat, naročito za Užice i južni deo Zlatiborskog okruga, naravno i za Kosjerić između Valjeva i Užica, za ceo taj kraj zapadne Srbije u koji, inače, moramo da uložimo više novca“, rekao je predsednik.\n„Sad radimo Niš-Dimitrovgrad, to je 263 miliona evra, a onda ćemo da radimo Beograd-Niš, Niš-Preševo. Sve polako ide, kao za puteve, i onda dođe ođedanput da se sve otvara. Tako ćemo i sa pruggama“, rekao je Vučić.\nKoridor 11 biće nazvan po Milošu Obrenoviću


Pandemija skoro prepolovila vrijednost akcija avio-kompanija – The PRESTIGE\nMnoge od njih toliko brzo troše svoju gotovinu da sada mogu da pokriju troškove manje od dva mjeseca, prema analizi agencije Rojters.\nMeđunarodna asocijacija za vazdušni saobraćaj (IATA) saopštila je da bi tom sektoru moglo da bude potrebno 200 milijardi dolara podrške od vlada širom svijeta.\nAvio-kompanije su prisiljene na preduzimanje drastičnih mjera kako bi smanjile rashode.\nPrimjera radi, “Emirejts” i “El Al Izrael erlajns” predložili su zaposlenima da uzmu neplaćeno odsustvo, a “Vijetnam erlajns” i Vijetdžet er su najavili da će obustaviti letove do glavnih odredišta u jugoistočnoj Aziji i Evropi.\nAmeričke vazduhoplovne kompanije će takođe ubrzano smanjivati radnu snagu putem neplaćenog odsustva do 12 mjeseci, uz zdravstveno osiguranje, ili putem programa prevremenog penzionisanja što je znak da avio-prevoznici ne očekuju brz oporavak.\nAmerički predsjednik Donald Tramp je izjavio juče da se razmatra i ograničavanje putovanja unutar Sjedinjenih Država, što bi bio dodatni udarac za domaće prevoznike, izveštava Rojters.


Crveni krst Srbije – Podrška uključivanju romske dece i dece iz osetljivih grupa u obrazovanje : Inkluzija\nCrveni krst Srbije – Podrška uključivanju romske dece i dece iz osetljivih grupa u obrazovanje\nMapiranje dece i mladih van obrazovnog sistema u ruralnim sredinama – Požarevac\nCrveni krst Srbije je od 2002. do sredine 2018. godine sprovodio program podrške deci iz osetljivih grupa Zajednički program za inkluziju romske dece i dece iz osetljivih grupa u obrazovanje, uz podršku Švajcarske agencije za razvoj i saradnju. Ovaj program se realizovao u 53 sredine u Srbiji, obuhvatajući više od 30.000 korisnika, dece iz osetljivih grupa i njihovih roditelja.\nOsnovni cilj ovog projekta bio je uključivanje dece iz osetljivih grupa u obrazovni sistem, doprinoseći ispunjavanju ciljeva koji su u skladu sa Strategijom za razvoj obrazovanja u Srbiji do 2020. godine, kao i ciljeva iz dokumenta Srbija 2020.\nTokom implementacije projekta, Crveni krst Srbije je doprineo da se više od 25.000 dece iz osetljivih grupa uključi u obrazovni sistem i završi osnovnu školu. Realizacija projekta doprinela je većem stepenu uključivanja romske dece i dece sa smetnjama u razvoju u školu i smanjenju napuštanja škole, podršci psiho-socijalnom razvoju dece, razvijanju tolerancije za bolje prihvatanje romske populacije i dece i mladih osoba sa smetnjama u razvoju kroz promovisanje humanih vrednosti. Program je podstakao i razvijanje modela na nivou lokalne zajednice koji podržavaju uključivanje dece iz osetljivih grupa u život zajednice, ali i modela koji doprinose da lokalna zajednica prepoznaje sopstvene kapacitete i mobiliše ih sa ciljem podrške najosetljivijim gupama.\nCrveni krst Srbije je u okviru poslednje faze realizacije Zajedničkog programa za inkluziju sproveo proces mapiranja sa ciljem procene uključenosti dece i mladih u udaljenim seoskim sredinama u obrazovanje. Osnovna svrha celokupnog procesa mapiranja je bila da se pristupi deci koja su van obrazovnog sistema, kako bi im se obezbedila podrška kroz mere institucija lokalne zajednice i organizacije Crvenog krsta u gradovima i opštinama. Mapiranje je sprovedeno u 12 gradova i opština u Srbiji, obuhvatajući 86 udaljenih seoskih sredina sa ukupno 1.006 porodica i 1.754 dece i mladih.\nPodaci koji su se prikupljali mapiranjem su se odnosili na decu koja nisu uključena u obrazovni sistem ili su ispala iz obrazovnog sistema. Rezultati dobijeni mapiranjem pokazuju da više od polovine mapirane dece predškolskog uzrasta nije obuhvaćeno predškolskim vaspitanjem. Uključenost dece u osnovnu školu je znatno bolja, 11,21% dece uzrasta 7-14 godina je van obrazovnog sistema, od kojih je 37,93% napustilo obrazovanje.\nNakon sagledavanja rezultata mapiranja u svojim sredinama, organizacije Crvenog krsta su kao odgovor na ustanovljene potrebe uložile dodatne napore u uključivanje dece iz udaljenih seoskih sredina u obrazovnu instituciju već pri narednom upisu, a u okviru već uspostavljenih modela podrške deci iz osetljivih grupa koji su predstavljeni u publikaciji Zajednički program za inkluziju romske dece i dece iz osetljivih grupa – Primeri dobre prakse.\nZbirka primera dobre prakse iz 43 organizacije Crvenog krsta u gradovima i opštinama predstavlja aktivnosti i inicijative koje su nastale tokom realizacije Zajedničkog programa za inkluziju, a koje ilustruju načine na koji je lokalna zajednica aktivno učestvovala u pružanju podrške deci i porodicama iz osetljivih grupa, kao i izgrađene resurse za zajednički nastavak podrške deci i porodicama iz osetljivih grupa po završetku projekta.\nMapiranje dece i mladih van obrazovnog sistema u ruralnim sredinama – Finalni izveštaj (.pdf)\nZajednički program za inkluziju romske dece i dece iz osetljivih grupa u obrazovanje – Primeri dobre prakse iz organizacija Crvenog krsta (.pdf)


RTS :: Prekid štrajka uslov za dogovor o porezu\nDruštvo Prekid štrajka uslov za dogovor o porezu\npetak, 07. nov 2014, 12:22 -> 13:16\nAdvokatska komora Srbije saopštila je da je predlog dogovora o paušalnom oporezivanju za 2014. godinu Ministarstva finansija prosledila na izjašnjenje upravnim odborima regionalnih komora koje do sutra u podne treba da joj dostave svoje odgovore.\nUpravni odbor Advokatske komore Srbije će, posle izjašnjavanja regionalnih komora, doneti odluku o daljim koracima i obavestiti o njoj nadležna ministarstva i javnost, navodi se u informaciji objavljenoj na sajtu AKS, prenosi Tanjug.\nTim predlogom bi poreskim obveznicima, kojima je povećana polazna osnovica za utvrđivanje paušalnog prihoda, paušalni prihod mogao za ovu godinu uvećati najviše do 10 odsto, u odnosu na 2013. godinu.\nŠtrajk beogradskih advokata ponovo je počeo 10. septembra, a u celoj Srbiji 17. septembra. Pored poreza advokati traže i izmene zakona o javnom beležništvu, koje su počele da se primenjuju 1. septembra.


- Započela globalna kampanja 16 dana aktivizma -\nNevladina organizacija "Vive Žene" iz Tuzle, kao i veliki broj drugih organizacija i institucija u BiH i cijelom svijetu, obilježava "16 dana aktivizma protiv nasilja nad ženama". Tim povodom danas je održana press konferencija na kojoj su novinarima predstavljene aktivnosti koje će "Vive Žene" sprovoditi u okviru ove kampanje.\nKampanja "16. Dana aktivizma" počela je 25. novembra, dana koji je Generalna skupština UN-a 17. decembra 1999. proglasila kao Međunarodni dan borbe protiv nasilja nad ženama s ciljem podizanja svijesti o nasilju nad ženama koje se dešava u cijelom svijetu gdje su žene žrtve nasilja, žrtve porodičnog zlostavljanja, seksualnog zlostavljanja i svih drugih oblika ponašanja koji ugrožavaju integritet, sigurnost i dostojanstvo druge osobe. Kampanja će trajati do 10. decembra, Međunarodnog dana ljudskih prava.\n- Održan trening “Planiranje projekta koristeći Logički okvir“ -\nUdruženje građana Vive Žene u suradnji sa CRS su organizovale trening na temu "Planiranje projekta koristeći Logički okvir" u periodu od 13. do 15.11. 2013. godine u Sarajevu.\nTrening je prvenstveno namijenjen za predstavnike Udrženja logoraša, udruženja žrtva rata sa cijelog teritorija BIH.\nOjačani kapaciteti projektnih tima u cilju efikasnijeg planiranja i implementacije projekata sa osobitim osvrtom na zahtjeve EU fondova.


Održana obuka na temu Jačanje kapaciteta lokalnih zajednica za privlačenje investicija - MSP\nOdržana obuka na temu Jačanje kapaciteta lokalnih zajednica za privlačenje investicija\nU Sarajevu je u utorak, 19. septembra 2017. godine održana obuka na temu „Jačanje kapaciteta lokalnih zajednica za privlačenje investicija“, kojoj su ispred Vlade Tuzlanskog kantona prisustvovali predstavnici Ministarstva razvoja i poduzetništva. Cilj obuke, koja je bila namijenjena predstavnicima općina i kantona, članica saradničkih mreža u Bosni i Hercegovini, je pružanje tehničkih osnova za pripremu i realizaciju ciljanih kampanja privlačenja potencijalnih investitora (outreach) i definisanje načina proaktivne postinvesticione podrške postojećim investitorima (aftercare) usklađenih sa najboljim svjetskim praksama.\nUspjeh lokalne zajednice zavisi prvenstveno od njene sposobnosti prilagođavanja tržištima što podrazumjeva strateško planiranje lokalnog ekonomskog razvoja, poboljšanje uslova za investitore i povećanje konkurentnosti lokalnih privrednih subjekata.\nKroz projekte LIFE (Poboljšanja lokalnog okruženja za investiranje) i ICAM (Poboljšanje investicione klime i pristupa tržištima), koje implementira Grupacija Svjetske banke u saradnji sa Britanskom ambasadom u BiH, stvaraju se uslovi za definisanje strateškog planiranja nastupa na domaćim i stranim tržištima te ostvarenje najvažnijeg cilja svakog ekonomskog razvoja – povećanja broja zaposlenih na teritoriji lokalne zajednice.\n"Obukom se proširuju znanja o načinima privlačenja novih investitora i nastavak su rada sa jedinicama lokalne samouprave koji je do sada bio fokusiran na program postinvesticione podrške postojećim investitorima u našoj zemlji", istakao je Tarik Šahović, menadžer projekata LIFE i ICAM.\n"Namjera nam je potaknuti proaktivan rad te promociju investicionih potencijala i lokacija za ulaganje u BiH kroz samoinicijativne outreach kampanje koje mogu realizovati uz pomoć entitetskih i BH institucija", zaključio je Šahović\nOd 2013. do danas, saradničke mreže u BiH su okupile 55 članica (općina, gradova, kantona i Distrikt Brčko), zajedno sa predstavnicima entitetskih i BiH institucija. Svrha saradnje svih nivoa vlasti je, kroz međusobnu saradnju i svaki iz svoje nadležnosti, rješavanje otvorenih pitanja s kojima se susreću postojeće kompanije u svom poslovanju ili procesu reinvestiranja. Cilj je riješiti otvorena pitanja u što kraćem roku i pokrenuti reforme kako bi se omogućio rast i razvoj kompanija a time i doprinos održivom ekonomskom razvoju lokalne zajednice.\nZajedničke posjete kompanijama, institucija vlasti sa više nivoa, su način da se spoznaju otvorena pitanja kompanija i ponudi podrška u njihovom rješavanju. Također, posjete su i osnova za analiziranje realizovanih i planiranih investicija te kredibilna baza za pripremu prijedloga unapređenja poslovne klime u BiH i uslova za investiranje u našu zemlju.\nU periodu od januara 2016. do juna 2017. godine, posjećena je 131 kompanija kojom prilikom je identificirano 327 otvorenih pitanja. Do sada ih je 20% u potpunosti rješeno kroz rad mreža, dok je 30% u postupku rješavanja.\nZa ostala otvorena pitanja investitora potrebno je sprovesti sistemske reforme koje prevazilaze modalitet saradničkih mreža. Mehanizam rješavanja otvorenih pitanja u ovom periodu je rezultirao reinvestiranjem 13 kompanija i kreiranjem novih radnih mjesta, dok je ukupan iznos reinvesticija za ovaj period 15.308.171 KM.


RECEPT ZA SAVRŠENU VEZU: Seks pet puta nedeljno i dve svađe mesečno : Nadlanu.com\nObjavljeno 26. maj 2022. / 14:15:57\nRecept za savršen brak ili vezu uključuje šest smislenih razgovora i tri duge šetnje svakog meseca, pokazalo je istraživanje.\nStudija koja je obuhvatila 2.000 odraslih osoba u srećnom braku u Velikoj Britaniji takođe pokazuje da imaju koristi od zajedničkog kratkog odmora dva puta godišnje, kao i od dva duža odmora. I isplati se biti nežan, jer najzadovoljniji parovi računaju da imaju seks pet puta nedeljno i govore "Volim te" do 20 puta na dve nedelje.\nStudija koju je naručila hotelska kompanija "Varner Leisure Hotels" takođe je otkrila 50 najboljih elemenata koji su ključni za srećan brak – uključujući bavljenje sopstvenim hobijima i interesima, omogućavanje drugoj polovini da vas vidi u najgorem izdanju i blesave akcije koje činite zajedno.\nParovi takođe pridaju važnost tome da slušaju jedno drugo kako gunđaju o poslu, da pokažete partneru koliko ste ponosni na njega i da poštujete druge.\n- Nismo bili iznenađeni kada smo videli da su kratke pauze jedan od tajnih sastojaka srećnog braka - rekao je Sajmon Tompson, generalni direktor hotelske grupe samo za odrasle, koja je naručila istraživanje.\n- Mnogi parovi koji nas posećuju kažu da se osećaju bliže nakon romantičnog vikenda u kojem se opuštaju zajedno – i svakako pomaže to što ni jedno ni drugo ne moraju da rade kućne poslove. Čini se da je ovo kvalitetno vreme provedeno u zajedničkim interesima, pobednička formula za trajni brak, zajedno sa vrednovanjem vremena odvojenog za bavljenje individualnim hobijem. Međutim, kao što ovo istraživanje jasno pokazuje, potrebna je dobra mešavina humora, privrženosti, razumevanja i interesovanja da bi veza bila uzbudljiva - rekao je Tompson.\nOstali saveti koje dele oni koji su duboko srećni u braku uključuju opraštanje loših navika, nespavanje zbog svađe i zatvaranje očiju kada je partner neraspoložen ili dosadan. Dok drgi tvrde, da je recept u tome da će zajedno isprobati nove stvari, otići negde vikendom i iznenaditi drugu polovinu neočekivanim poklonima.\nDefinicija romantike se razlikuje od osobe do osobe\nNeki od parova veruju da je ključ njihovog uspeha u tome da biraju svoje bitke, da se ne uvrede ako partner koristi toalet pre njih – i da uvek staju na njegovu stranu, bez obzira na to da li su u pravu ili nisu. Pravedna raspodela kućnih poslova utire put uspešnoj zajednici, kao i mogućnost da se smejemo jedni sa drugima nakon svađe.\nIstraživači su takođe otkrili da 63 odsto odraslih u braku pridaje veliki značaj tome da se njihova druga polovina ponaša romantično – pri čemu je svaki peti impresioniran većim gestovima kao što je rezervacija putovanja.\nViše od sedam od deset njih smatra da zajedničko druženje bez ikakvih ometanja može dodati uzbuđenje svakoj vezi – i podsetiti ih zašto se toliko vole.


Vučić napravio rekordnu zaduženost i rekordni deficit u budžetu - Budite informisani\nVučić napravio rekordnu zaduženost i rekordni deficit u budžetu\nBudite informisani12. 11. 2020.0 Comment0459\nVlada Srbije usvojila je Predlog zakona o izmenama i dopunama Zakona o budžetu Srbije za 2020. godinu, kojim su predviđeni ukupni prihodi od 1.291,4 milijardi dinara i rashodi u visini od 1.774,4 milijardi dinara, odnosno deficit od 483 milijarde dinara.\nRebalans budžeta za 2020. koji je usvojila nelegalna i nelegitimna Vlada Republike Srbije dokazuje ekonomski sunovrat koji je najvećim delom posledica izborne kampanje, odnosno predizbornog trošenja novca, kako bi se stvorio privid ekonomskog blagostanja – navodi se u saopštenju za javnost predsednika Pokreta za preokret Janka Veselinovića.\nU saopštenju se ističe da ove godine imamo rekordni deficit, koji je posledica predizbornog trošenja novca.\n– Ovogodišnji deficit od 9 % revidiranog BDP-a, veći je i od prethodnog rekorda iz 2014, kada je bio 6,2 odsto. Rebalans budžeta za 2020. koji je juče usvojila nelegalna i nelegitimna Vlada Republike Srbije dokazuje ekonomski sunovrat koji je najvećim delom posledica izborne kampanje, odnosno predizbornog trošenja novca, kako bi se stvorio privid ekonomskog blagostanja.\nVeselinović je istakao da je deficitom od 483 milijarde dinara ogoljena priča o uspesima Aleksandra Vučića, predstavljajući alarm za one koji su do sada živeli u zabludi o tome šta režim radi.\n– Rekordan deficit ogoljava priču o ekonomskim uspesima režima Aleksandra Vučića. Uz rekordan deficit, sustiže nas rekordna zaduženost od 28 milijardi, što je 60 % BDP-a, kao i preteća prezaduženost koja će postojeći dug dovesti do 100 % BDP-a. To je zvono su za uzbunu i onima koji su do sada živeli u iluziji da režim zna šta radi – naveo je Veselinović u saopštenju.\nOn je dodao da opravdanje ne treba tražiti u pandemiji koronavirusa.\n– Ovako visok deficit nema opravdanje u pandemiji koronavirusa, prvenstveno jer su ovakav pad imale samo zemlje sa visokim učešćem turizma u BDP-u, koji je kod nas ima relativno nisko učešće od oko 4-5 %, dok u nekim zemljama Evrope učešće turizma čini 30% BDP-a.\nOn je dodao da su sledeći korak dodatna zaduživanja države koja odlaze u preskupe projekte od kojih građani nemaju koristi.\n– Ovakav deficit prate nova zaduženja, koja najčešće odlaze u finansiranje neefikasne države, koja je zbog stranačkih interesa predimenzionirana I čini deo sistema izbornih manipulacija. Značajan deo novca odlazi u preskupe infrastrukturne projekte, koji se realizuju iz stranih kredita, na kojima su i nosioci posla, dobavljači, a često i radnici stranci. Posebna je priča o suludim projektima, poput finansiranja Beograda na vodi, Aerodroma Beograd ili upumpavanja novca kroz Telekom u stranačke medijske projekte – zaključio je Veselinović.\nUdruženje frilensera: Srbija je već zaradila 410 miliona evra od frilensera Prethodni tekst\nZa okupljanja više od 5 ljudi kazne i do 150.000 dinara Sledeći tekst


Blog - Swanson Srbija\n+381 11 32 83 498 info@zdravastranadana.rs\n0 Artikel0,00 din.\nVitamini i suplementi za muškarce starije od 40 godina\nU četrdesetim godinama vašem telu su potrebni u većini slučajeva isti osnovni hranljivi sastojci kao i u tridesetim, ali pošto se vaše telo menja sa svakom decenijom koja prolazi, mogu se javiti novi izazovi koji se rešavaju ciljanom ishranom. U nastavku smo naveli...\nNajbolji vitamini i suplementi za muškarce u 30-im i 40-im godinama starosti\nIzmeđu 30. i 40. godine, vrlo je verovatno da će vam se desiti mnogo dobrih stvari, uključujući i karijeru, bolje odnose, možda započnete i porodicu. Ali, verovatno ste i na vašem telu primetili neke promene. Paralelno sa stresom koji nosi karijera, odgovornostima i...\nNajbolji vitamini i zdravi suplementi za žene\nŽene imaju dosta opcija za ispunjavanje svojih potreba u vezi sa hranljivim sastojcima. Toliko mnogo da, iskreno, je možda i preveliki napor razumeti šta našem telu zaista treba da bi bilo zdravo. I što celu stvar čini komplikovanijom, pametan marketing i skriveni,...\nMislite na svoje srce: Otkrijte kardio tajne CoQ10\nVaše srce vredno radi da obezbedi stalan protok krvi kroz vaše telo, donoseći kiseonik i hranljive sastojke u tkiva na svom putu. Tačnije, srce je jedan od organa koji troše najviše energije u telu, i ima posebne potrebe za hranljivim sastojcima da bi ostalo zdravo i...\nSuplementi za zdravlje srca koji su u trendu\nUkoliko pričamo o suplementima koji pospešuju zdravlje srca i kardio sistema, verovatno ste već upoznati sa nekim od najpopularnijih, kao što su CoQ10 suplementi i omega-3 masne kiseline. Ali, da li ste znali da postoji niz drugih, uzbudljivih, naučno dokazanih opcija...\nSuplementi za spavanje i njihova naučna osnova\nSvi smo mi imali one noći u kojima gledamo u plafon u 3 ujutro, ili u kojima se prevrćemo po krevetu, a san neće na oči. Normalno je da se to ponekad desi, naročito ako imate naviku da gledate TV pre spavanja. Srećom, postoje suplementi koji vam pomažu da spavate, i...\nDesigned by Real Choice Marketing Agency


Iračke trupe napreduju u Ramadiju\nNaslovnica NAJNOVIJE Svijet Iračke trupe napreduju u Ramadiju\nIrak – Iračke snage ušle su dublje u posljednji preostali kvart koji pod kontrolom drži ISIL u gradu Ramadiju.\nIračke snage uspostavile su danas kontrolu nad gotovo cijelim centrom grada Ramadija, a vode se borbe protiv pripadnika grupe Islamska država Irak i Levant kako bi se oslobodio Vladin kompleks u centru grada, javila je iračka novinska agencija.\nIračka vojska djeluje uz podršku avijacije međunarodne koalicije, ali i lokalnih pobunjenika.\n“Antiterorističke jedinice su ušle u El Hoz u centru Ramadija i uspostavile kontrolu. Trenutno se vode borbe oko Vladinog kompleksa”, izjavio je vojni komandant lokalnoj agenciji, prenosi Sputnjik.\nU napadu su iračke snage ubile 14 boraca ISIL-a, a u narednom periodu očekuje se povlačenje preostalih.\n“U narednih nekoliko sati namjeravamo da na Vladinom kompleksu podignemo zastavu Iraka”, dodao je on.\nIstovremeno, agencija je saopštila da su iračke snage nastavile ofanzivu na sjeveru grada, gde je ubijeno još 20 boraca ISIL-a.\nUprkos tome što ih usporavaju bombe postavljene pored puta, snajperski i samoubilački napadi, iračke trupe napreduju u Ramadiju, izjavila je glasnogovornica iračke vojske, a prenosi Reuters.\nPonovno osvajanje Ramadija, koji je pao u ruke ISIL-u u maju, bila bi jedna od najvažnijih pobjeda iračkih oružanih snaga otkako je ISIL preuzeo kontrolu nad trećinom zemlje 2014. godine, prenosi Tanjug.\nRamadi je glavni grad provincije u plodnoj dolini Eufrata, samo dva sata vožnje zapadno od Bagdada, a njegovo osvajanje za ISIL predstavlja najveću ovogodišnju nagradu.\nVećina preostalih civila u centralnom distriktu grada koji je u rukama ISIL-a sklonili su se u gradsku bolnicu, znajući da vojska neće uzeti na nišan tu instituciju, rekao je Rasool.\nOn nije precizirao kada bi borci ISIL-a trebalo da konačno budu istjerani iz Ramadija, rekavši samo da je prioritet izbjeći gubitke među civilima i trupama, ma koliko to dugo trajalo.\nVojni zvaničnici su u petak izjavili da će ofanziva za zauzimanje centralnog distrikta potrajati nekoliko dana.\nPoslije Ramadija, iračka vojska planira da krene u preuzimanje sjevernog grada Mosula, najnaseljenijeg centra pod kontrolom ISIL-a u Iraku i Siriji, čime bi se praktično uništila struktura ISIL-a u Iraku i borcima te grupe bi se oduzeo važan izvor finansiranja.\nSnage iračke vlade u svojim operacijama imaju zračnu podršku međunarodne koalicije na čelu sa Sjedinjenim Američkim Državama.


Završena istraga: Nije bilo dokaza – BiGportal.ba\nRepublikanci su uzeli u obzir više ruskih hakerskih napada na američke političke institucije tokom 2015. i 2016, pre svega putem društvenih mreža. Međutim, osudili su “manjakvi odgovor” demokratske administracije pre izbora, i naveli da su istražili kako su izvori iz Rusije omogućili po Trampa izuzetno negativan dosije koji je finansiran iz kampanje Hilari Klinton.\nNa kraju, kongresmeni su naveli i “problematične kontakte visokih zvaničnika obaveštajne zajednice (iz vremena mandata Baraka Obame) i medija”.\nČitav izveštaj ima više od 150 strana i sadrži više od 40 “preliminarnih zaključaka” i više od 25 preporuka. Danas će ga komentarisati demokrate, a komitet će potom glasati o skidanju oznake tajnosti s izveštaja, da bi on mogao biti objavljen.


Grad u kome je Rusija krštena (video) - 12.05.2019, Sputnik Srbija\nGrad u kome je Rusija krštena (video)\nSa skoro 450 hiljada stanovnika, Sevastopolj je najveći grad na Krimu. Smešten na jugozapadu Krimskog poluostrva, na obali Crnog mora, ovaj lučki grad predstavlja... 12.05.2019, Sputnik Srbija\n19:30 12.05.2019 (Osveženo: 20:01 12.05.2019)\n© Olivera IkodinovićSevastopolj\nSa skoro 450 hiljada stanovnika, Sevastopolj je najveći grad na Krimu. Smešten na jugozapadu Krimskog poluostrva, na obali Crnog mora, ovaj lučki grad predstavlja najvažniju stratešku tačku u crnomorskom regionu.\nIstorija ruskog Sevastopolja neraskidivo je povezana sa osnivanjem ruske Crnomorske flote. Grad je osnovala carica Katarina Velika, 14. juna 1783. godine, posle prisajedinjenja Krima Rusiji, kao bazu za rusku Crnomorsku flotu.\nPodignut je na mestu na kom se nekada nalazio starogrčki grad Hersones — jedna od najsevernijih naseobina antičkog sveta, čije ruševine arheolozi i do danas istražuju.\nUpravo na tom mestu je kijevski knez Vladimir 988. godine primio hrišćanstvo. Veliki knez je potom pokrstio i rusku državu i narod. Krštenje Rusije je postavilo temelje ruskoj državi i predodredilo istorijsku sudbinu zemlje. Time je rođena ruska državnost, nova zemlja, nova civilizacija.\nSevastopolj nazivaju i „gradom ruske slave“. Za više od dva veka postojanja grad je preživeo ratove, nemire, revolucije i opsade. Bio je i rušen, ali je uvek iznova podizan iz pepela.\nU novoj epizodi video-bloga „Moja Rusija“ Olivera Ikodinović vodi vas u grad-heroj Sevastopolj, ali i u mestašce Balaklavu, danas popularno i živopisno krimsko letovalište, koje turiste privlači svojom lepotom, ali i interesantnom istorijom.\nU sovjetsko doba to je bio zatvoren grad, gde je bila smeštena podzemna vojna baza za nuklearne podmornice, poznatija kao „Objekat 825 GTS“. Trenutno je ovo najveći od svih sovjetskih vojnih objekata sa kojih je skinuta oznaka tajnosti.\nNovinarka Sputnjika Olivera Ikodinović u vlogu „Moja Rusija“ vodi vas svake nedelje na vama poznata, ali i skrivena mesta Moskve i Rusije. Zavirite sa nama u različite kutke Rusije i njene prestonice, upoznajte njihove lepote i tradiciju, osetite duh zemlje i dušu Rusa.


Prihodi od indirektnih poreza manji za 10,27 odsto – Radio Feral\nPrihodi od indirektnih poreza manji za 10,27 odsto\n12/10/2020 12/10/2020 Mirza Musanovic\t0 Comments\nPrihodi od indirektnih poreza u BiH za devet mjeseci iznosili su 5,327 milijardi KM i manji su za 10,27 odsto u odnosu na isti period prethodne godine, kada su bili 5,936 milijardi KM, rekao je direktor Uprave za indirektno oporezivanje (UIO) BiH Miro Džakula.\nDžakula je za “Večernji list”, izdanje za BiH, naveo je da je pad prihoda znatan, ali i očekivan zbog pandemije virusa korona.\nOn je naglasio da se situacija polako stabilizuje, te da je najveći pad prihoda od 31,93 odsto bio u aprilu.\nDžakula je naglasio da je za devet mjeseci ukupan izvoz iznosio 7.809.942.071 KM i manji je za 12,81 odsto, kao i da je došlo do pada uvoza za 15,81 odsto, što govori da se sve zemlje suočavaju sa istim problemima.\nOn smatra da se svi nivoi vlasti trebaju uzdržati od nenamjenskog trošenja budžetskih sredstava i usmjeriti ih u razvojne projekte koji će podsticati rast BDP-a i stvarati nove vrijednosti.\nDžakula je podsjetio da je u ovoj godini UIO odobrena 4.200.000 KM za izgradnju i opremanje graničnog prelaza Doljani i u toku je izrada tehničke dokumentacije i pripreme za izbor projektanta.\nPrema njegovim riječima, u ovoj godini odobreno je 4.200.000 KM za izgradnju prelaza Osoje, a u budžetu za ovu godinu zatražiće sredstva za izgradnju objekata u vazdušnoj luci u Banjaluci, izgradnju graničnog prelaza Klobuk-Zupci i graničnog prelaza Uvac, te rekonstrukciju i dogradnju graničnih prelaza Čepikuće i Brod.\n“Trenutno UIO radi na izgradnji graničnih prelaza Bratunac i Svilaj, završava se carinski arhiv u Mostaru, kao i zgrada regionalnog centra u Tuzli”, rekao je on.\n← Isplata civilnih invalidnina za septembar\nRamić u Milićima: Završena izgradnja nekoliko putnih pravaca →\nIduće sedmice promjenjivo, od srijede sunčano\n08/04/2018 Mirza Musanovic\t0\nIspunjen posljednji uslov za liberalizaciju viznog režima za građane BiH\n08/07/2010 Mirza Musanovic\t0\nMektić: Očekujemo prve izbjeglice kod Bijeljine i Zvornika\n18/09/2015 Mirza Musanovic\t0


Znanja iz Barselone primenjuju u OŠ Ljubica Radosavljević Nada (VIDEO) | TV Istok\nDate: 07 децембра, 2019\nStvaranje pozitivnog okruženja u nastavi, kako motivisati učenike za postizanje boljih rezultata i na koji način ih pripremiti za dalje izazove neke su od tema koje su jedna učiteljica i nastavnica Osnovne škole Ljubica Radosavljević Nada u Zaječaru obrađivale na jednonedeljnoj obuci u Barseloni.\nUčiteljica Viktorija Varat Radosavljević i nastavnica engleskog Slobodanka Stanković Petković u okviru Erasmus plus programa prisustvovale su obuci namenjenoj profesorima u Barseloni. To je prvi od 3 segmenta koje obuhvata projekat.\nNakon prezentacije onog što su u Barseloni naučile na nastavničkom veću, one će i članove saveta roditelja školskog odbora, dok je tokom januara planirana radionica za sve nastavnike Osnovne škole Ljubica Radosavljević Nada kako bi se bolje upoznali sa detaljima ove obuke koje i sami mogu primeniti na svojim časovima.\nViktorija i Slobodanka su iskoristile posetu da obiđu muzeje i ostale znamenitosti Barselone, ali kako kažu trudile su se da sve što tamo vide zabeleže ne bi li drugi nastavnici mogli njihova saznanja ili fotografije da koriste u svom radu.\nPrevious : Završen projekat “Mere za uspostavljanje prevencija poplava i uslova brzog reagovanja u Čiprovcima i Boljevcu” (VIDEO)\nNext : Zavrženo je asfaltiranje puteva u Urovici i Jabukovcu


Najpopularniji operativni sistem na svijetu je Google Android\nU posljednjih 12 mjeseci, od decembra 2016. do decembra ove godine najpopularniji operativni sistem na svijetu je Googleov Android, koji drži 38,85 posto tržišta, saopćila je analitička kompanija Global Stats.\nIako je na vodećoj poziciji godinama dominirao Microsoft sa svojim Windowsom, sve se promijenilo ekspanzijom mobilnih uređaja i sve češćim korištenjem mobilnih platformi u odnosu na desktop računare i prenosne uređaje, pa je Windows skliznuo na drugu poziciju sa 37,2 udjela na tržištu.\nNa trećoj poziciji nalazi se Appleov mobilni operativni sistem iOS sa 13,14 posto udjela na tržištu, dok je na četvrtoj poziciji također Apple, sa svojim verzijama desktop operativnih sistema macOS i OS X, koji su instalirani na 5,21 posto uređaja.\nPeta pozicija nudi pogled u "nepoznato", jer sa 2,73 posto upravo nepoznati operativni sistem detektovan kao glavna opcija na brojnim uređajima.\nNeka od distribucija Linuxa je na 0,77 posto uređaja, dok je s 2,1 odsto neki od ostalih operativnih sistema. Trend dominacije mobilnih operativnih sistema će se skoro sigurno nastaviti i sljedeće godine.\nBrzi recepti: Ruska salata u zadnji čas 31.12.2017 20:40\nTuzla: U džamiji Kralja Abdulaha održana tradicionalna večer Kur'ana 31.12.2017 20:52\nBajern protiv neugodnog Lajpciga traži nova tri boda\nĐaci u Jablanici i Konjicu ni danas ne idu u školu\nUhapšen seksualni manijak na djelu: Muškarac se samozadovoljavao ispred apartmana\nGlamurozan poklon od muža: Nikolina Kovač proslavila rođendan


Pozitivna ocena ostvarivanja standarda\nIzveštaj se odnosi na ostvarivanje standarda u periodu novembar prošle - februar ove godine. Riker je takođe izrazio očekivanje da će sednica Saveta bezbednosti u ponedeljak 19. marta biti poslednja na kojoj će se raspravljati o ostavrivanju standarda i da će to pitanje nakon statusa biti deo odgovornosti EU.\n„Mi ćemo izvestiti da je bilo progresa u ovih tri meseca. Naravno još uvek ima problema, ali treba nastaviti posao. Institucije Kosova treba da nastave da se fokusiraju na ostvarivanje standarda. Primera radi, ima još uvek problema sa povratkom, vladavinom zakona, ima još stvari koje treba uraditi, ali će u principu biti pozitivan izveštaj”, rekao je Riker.\nOn je kazao da će, sem sastanka Saveta bezbednosti, on i predsednik Sejdiu imati odvojene bilateralne razgovore:\n„Da, biće razlicitih sastanaka. Predsednik Kosova će imati bilateralne sastanke, ja ću imati bilateralne sastanke u Njujorku i ovo će biti nedelja zgusnutih aktivnosti.“\nŠef UNMIK-a će podneti izveštaj Savetu bezbednosti dve nedelje pre nego što, kako je najavljeno, 3. aprila o predlogu rešenja statusa bude izveštavao specijalni izaslanik Marti Ahtisari. Riker ocenjuje da će i nakon utvrdjivanja statusa biti potrebno da se u organima EU u kontinuitetu izveštava o ostvarivanju standarda na Kosovu:\n„Mislim da će ostvarivanje standarda biti deo agende EU. Plan delovanja EU je predvideo sve standarde i podstandarde. Kosovo će sigurno izveštavati o standardima u procesu približavanja EU.“\nRiker veruje da će na Savetu bezbednosti biti doneta nova rezolucija koja će zameniti Rezoluciju 1244 iz 1999. godine i koja će predstavljati osnovu za rešenje statusa Kosova.\nIz kabineta predsednika Kosova je saopšteno da će se Sejdiu u ponedeljak sastati sa generalnim sekretarom UN Ban Ki Munom. Istog dana Sejdiu će se obratiti članovima Saveta bezbednosti UN na sastanku kojim će predsedavati ambasador Velike Britanije u UN. Tokom boravka u Njujorku, kako je saopšteno, predsednik Sejdiu će imati sastanke i sa svim članovima Saveta bezbednosti UN.


Turističke agencije traže pomoć Vlade Srbije za đačke ekskurzije – GMinfo\nVlasnik agencije „Sonik“, Predrag Jakovljević rekao je za Betu da ne mogu da vrate novac roditeljima jer su deo akontacije za ekskurzije i rekretivnu nastavu ugovorenu prošle, 2019. godine, prosledili hotelima i prevoznicima, a oni su taj novac uložili u renoviranje i vozila.\n„Imamo ugovore sa tridesetak škola za nekoliko hiljada đaka, za realizaciju rekreativne nastave i ekskurzija čija je vrednost oko 150.000 evra, a blokirani smo jer ne možemo ni da izvedemo putovanja, ni da vratimo novac“, rekao je Jakovljević.\nOn je rekao da očekuje od Vlade Srbije pomoć da bi se našao način da se realizuju đačka putovanja jer druga putovanja u Srbiji nisu zabranjena, a pojavile su se i agencije koje nude deci „letnje kampove“.\nPo rečima Zorana Serdara, vlasnika novosadske agencije „Fantast“ koja ima aranžmane za ekskurzije 6.000 đaka, ugovorena putovanja u inostranstvo su prošle godine zamenjena domaćim.\n„Hoteli kojima smo proslediti novac ne vraćaju ga, a mi smo dužni da ga početkom naredne godine vratimo ako se ne izvedu putovanja tako da je opšti kolaps“, rekao je Serdar.\nDirektor turističke agencije „Euroturs“ iz Niša, Milan Petković, apelovao je na Vladu Srbije i njen Krizni štab da nađu način da deca idu na rekreativnu nastavu koja je u okviru školskog programa i na ekskurzije.\n„To su poslovi ugovoreni još u septembru 2019. godine, a reč je o hiljadama đaka koji bi bili smešteni uglavnom u posebnim objektima koji su sada zatvoreni“, objasnio je Petković.\nPo rečima direktora „Grand tursa“ iz Novog Sada, Petra Kneževića, ta turistička agencija je ugovorima o javnim nabavkama dužna da realizuje putovanje i smeštaj za oko 5.000 dece.\n„Morali smo avansno da platimo smeštaj đaka, nekim hotelima čak i više nego što su škole uplatile, a reč je o rezervacijama za 35.000 dana“, rekao je Knežević.\nJKP: Bez vode donji deo varošice Rudnik\n„Osnove sistema odbrane Republike Srbije“ – novi predmet u srednjim školama


Kruševac – Berba grožđa u Rasinskom okrugu uspešno je završena. Stručnjaci ocenjuju da je godina bila povoljna za vinogradare osim u opštini Trstenik gde su prinosi smanjeni zbog vremenskih neprilika. Otkupne cene su na višegodišnjem proseku i kreću se od 40 dinara u zavisnosti od kvaliteta i sorte. ‒ Berba je sprovedena u optimalnom roku i u razgovoru sa vinarima i vinogradarima saznali smo da je kvalitet grožđa izuzetan i da očekuju izuzetan kvalitet vina. U proizvodnji stonog grožđa imali smo i solidan prinos i solidan kvalitet – kaže Momir Nedić, savetodavac za voćarstvo u Poljoprivednoj savetodavnoj stručnoj službi Kruševca, i dodaje da će ova godina, kao i 2019, biti prepoznatljiva u svetu vinarstva kao jedna od boljih. Na teritoriji varvarinske opštine u podnožju Juhora porodica\n15.10.2021 u 10:57\nTEL AVIV- Arheolozi su u Izraelu otkrili kompleks za proizvodnju vina star 1.500 godina, za koji se smatra se da je u to vreme bio najveći na svetu, preneo je „Vašington post”. Veliki kompleks vinarije iz doba Vizantije otkriven je u Javnu, južno od Tel Aviva, a procenjuje se da je proizvodila dva miliona litara vina godišnje. Nakon sofisticiranog proizvodnog procesa, vino se izvozilo širom Mediterana. Arheolozi koji trenutno rade na iskopavanju na ovoj lokaciji rekli su da su iznenađeni veličinom vinarije. Postoje planovi da kompleks postane atrakcija za posetioce nakon završetka konzervatorskih radova, prenosi Tanjug. Lokacija sadrži pet presa za vino raspoređenih na jedan kvadratni kilometar, skladišta za „ležanje” vina, prostorije za flaširanje i peći za proizvodnju staklenih\n26.07.2021 u 11:45\nPokrajinski sekretar za poljoprivredu, vodoprivredu i šumarstvo Čedomir Božić uručio je danas vojvođanskim vinarima i proizvođačima rakije i piva ugovore o sufinansiranju nabavke opreme u ukupnoj vrednosti od 60 miliona dinara. Kako je saopšteno iz Pokrajinskse vlade, Božić je kazao da je na konkursu za sufinansiranje nabavke opreme za proizvodnju vina i rakije podržano 39 proizvođača, sa 50 miliona dinara, dok je novac za opremu dobilo šest malih pivara. On je dodao da su svi koji su podneli validne prijave dobili sredstva, te da je maksimalan iznos po prijavi bio dva miliona dinara. „Do 50 odsto investicije podržao je Pokrajinski sekretarijat za poljoprivredu, odnosno 60 odsto za proizvođače mlađe od 40 godina, žene i za one koji rade u otežanim uslovima”, naveo je Božić i\nU Botaničkoj bašti „Jevremovac” priređena je vinsko-muzička manifestacija „Vajn garden”. Oaza u srcu grada, podeljena je na nekoliko muzičkih zona: svoje „vrtove” imali su džez, evergrin, sving, domaći i strani pop, francuske šansone... Svoje umeće pokazali su kostimirani umetnici iz plesne škole „Swing n Roll”koji su goste pokrenuli na igru. Posetioci su uživali u degustaciji vina i sireva domaćih proizvođača, čiji su se štandovi protezali duž šetačkih staza „Jevremovca”. Manifestacija „Vajn garden” okupila je predstavnike 46 vinarija iz Srbije, a došle su i njihove kolege iz Italije, Španije, Francuske, Hrvatske, Slovenije, Bosne i Hercegovine, Crne Gore, Makedonije. Prvi put u našoj zemlji predstavljena su i vina iz Moldavije. Sladokusci su se osvežili i ručno\n26.05.2021 u 14:27\nVinski piknik u centru grada\nBotanička bašta „Jevremovac“ po treći put će biti domaćin najotmenije muzičko-vinske manifestacije u gradu „Wine Garden“, koja će biti održana 12. i 13. juna od 13 do 21 čas. Najlepša zelena oaza u centru Beograda tokom drugog vikenda juna postaće vinska bašta u kojoj posetioce očekuje dva dana uživanja u brojnim vinskim ukusima, jer se ove godine prijavio rekordan broj učesnika. Biće predstavljeno čak 45 vinarija iz Srbije, ali i nekoliko specijalnih gostiju iz Italije, Španije, Francuske, Slovenije, Makedonije, Hrvatske, Crne Gore, Bosne i Hercegovine i po prvi put u Srbiji vina iz Moldavije. Degustacije svih vina će biti besplatne, a posetioci će omiljene etikete moći i da kupe. „Wine garden“ nije samo vinski sajam, već manifestacija za celu porodicu, pa su organizatori\n13.05.2021 u 13:00\nU EU niskoalkoholna vina od 2023.\nEvropska unija počela je proces koji će omogućiti da vina kojima je na veštački način smanjen sadržaj alkohola steknu pravo da se nazivaju vinom. U novoj kategoriji „dealkoholizovanih vina” naći će se i pića sa manje od 0,5 odsto alkohola, objavio je vinski magazin Vino i fino. U okviru reforme Zajedničke poljoprivredne politike EU koja će stupiti na snagu 1. januara 2023. godine, apelacije širom Evrope moći će da proizvode vina sa manje od 8,5 odsto alkohola. Ova najava već je izazvala pobunu u nekim zemljama, dok su Italijani najglasniji u odbacivanju mogućnosti da se dealkoholizovana vina, kako glasi naziv nove kategorije, na tržištu izjednače sa vinima napravljenim po tradicionalnoj metodi i bez smanjivanja udela alkohola. Savetnik Evropske federacije vina sa geografskim poreklom\n11.05.2021 u 10:32\nNajveću neto isplaćenu zaradu u jednom mesecu u Crnoj Gori u 2020. godini, u iznosu od 76.427 evra, primio je jedan od vinogradara, pokazuju podaci Uprave prihoda i carina dostavljeni „Pobjedi”, prenosi Tanjug. To je jednako iznosu od 145 prosečnih zarada u toj zemlji, koje su se lani kretale od 520 do 527 evra, odnosno 344 minimalca od 222 evra. Po ovoj računici, crnogorskim građanima sa prosečnim primanjima trebalo bi 12 godina da zarade ovaj iznos, a onima koji primaju minimalac 28 godina. „Prema podacima kojima Uprava prihoda i carina raspolaže, najveća neto zarada isplaćena za obračunski period od januara do decembra 2020. iznosila je 76.427,23 evra (bruto iznos sa obračunatim i prijavljenim porezima i doprinosima je 114.070 evra), a isplaćena je rezidentnom licu zaposlenom\n17.03.2021 u 20:44\nIstarskim vinarima još deset izvinjenja\nPredsednik Srbije Aleksandar Vučić večeras se ponovo izvinio istarskim vinarima i dodao da će još dugo morati da „okajava grehe” zbog jedne izjave. „Znam da sam dosadan svima, ali moj prijatelj Tomaž Kavčić doneo je specijalni kolač koji lično mesi i, razume se, koparsku (istarsku) malvaziju. Shvatio sam da ću još dugo morati da okajavam grehe zbog jedne izjave, ali stvarno hoću da se zahvalim koparskim vinarima koji su se radom, ljubaznošću i posvećenošću izborili da dobiju najmanje deset mojih izvinjenja. Čestitam im i želim mnogo uspeha u budućnosti”, napisao je predsednik na instagram profilu 'buducnostsrbijeav” uz fotografije sa poznatim slovenačkim ugostiteljem, prenosi Tanjug. Vučić je u nedavno datom intervjuu za televiziju Fejs kritikovao malvaziju, a kasnije je zamolio


EBRD za Crnu Goru 120 miliona evra\nSvet Autor:Fonet24. apr. 202021:51\nEvropska banka za obnovu i razvoj (EBRD) spremna je da podrži Crnu Goru sa paketom od 120 miliona evra, poručeno je tokom razgovora putem video linka crnogorskog predsednika Mila Đukanovića i predsednika te finansijske institucije Suma Čakrabartija.\nPandemija je ostavila velike posledice ne samo na zdravstvene sisteme zemalja regiona, Evrope i sveta, već je i ozbiljno uzdrmala globalnu i pojedinačne ekonomije i zato je potrebno brzo kreirati ekonomske programe podrške, kako bi se u što kraćem roku normalizovale privredne aktivnosti, ocenjeno je u razgovoru.\n“Spremni smo da utrostručimo podršku Crnoj Gori”, rekao je Čakrabarti, penosi RTCG.\nĐukanović je rekao da je ohrabren pravovremenom reakcijom i spremnošću Evropske banke za obnovu i razvoj da u ovom momentu značajno uveća svoje plasmane u Crnoj Gori, dodavši da Crna Gora i u ovako teškim vremenima redovno servisira svoje međunarodne obaveze.\n120 miliona evraCrna GoraEBRDpomoć


Učesnici na tribini bili su predstavnici zdravstvenih institucija, policije, Centra za socijalni rad, Ženske odborničke mreže iz Užica, tela za rodnu ravnopravnost, lokalne samouprave Užica, ženskih grupa iz Užica i opština Zlatiborskog okruga. Konstatovano je da zakonska rešenja nisu loša, ali se ne primenjuju. Tanja Ignjatović je navela da se mera iseljenja nasilnika vrlo retko primenjuje, iako postoji zakonska mogućnost, da se retko izriču kazne, a kada se izreknu – blage su. Naročito često se izriču uslovne kazne. Istaknuto je da država mora nasilniku da pokaže rešenost da se primenjuje zakon, a isto tako i na svaki drugi način da se obeshrabri u vršenju nasilničkog ponašanja. Posebna tema je bila uspostavljanje SOS telefona za žene žrtve nasilja na nacionalnom i lokalnom nivou. Zaključeno je da je saradnja neophodna da bi se postigla nulta tolerancija na nasilje nad decom i ženama.


Grčka: Sindikat pomorskih radnika najavio štrajk za 3. juni\nTanjug 28. maja 2021. 11:39\nATINA – Sindikat pomorskih radnika u Grčkoj PNO najavio je jednodnevni štrajk za 3. jun u znak protesta zbog predloga novog zakona o radu.\n„Nacrt zakona o radu pokušava da zada novi razarajući udarac preostalim radničkim pravima ukidanjem najvećeg postignuća radničkog pokreta, osmočasovnog radnog dana, koji je uspostavljen u Grčkoj pre 100 godina“, navodi PNO u svom saopštenju povodom najave štrajka, prenosi ANA.\nGrčki Sindikat državnih službenika (ADEDI) najavio je takođe za 3. jun jednodnevni štrajk tokom sastanka 20.maja na kome se izjasnio protiv predloga izmena Zakona o radu i pozvao druge sindikate da im se pridruže.\nADEDI je poručio da izmene Zakona o radu u Grčkoj ukidaju osmočasovno radno vreme i kolektivne ugovore o radu, kriminalizuju sindikalne akcije i ukidaju pravo na štrajk, nedeljni praznik, a povećavaju neplaćeni prekovremeni rad i dozvoljavaju otkaze bez ikakvih kontrola.\nSindikat Adedi predstavlja oko 500.000 zaposlenih u javnom sektoru u Grčkoj.


Kratko i jasno: Uoči rasprave u Skupštini RS o osnivanju sudskog i tužilačkog savjeta\nSjednica Narodne skupštine Republike Srpske 20. oktobra 2021.\nNarodna skupština bosanskohercegovačkog entiteta Republika Srpska (RS), u utorak, 8. februara, raspravljaće o Nacrtu zakona o Visokom sudskom i tužilačkom savjetu (VSTS) RS.\nU Skupštini RS-a predložen zakon kojim se ostaje pri namjeri 'prenosa nadležnosti'\nRepublika Srpska neustavno vraća nadležnost iz oblasti pravosuđa sa nivoa države Bosne i Hercegovine na entitet.\nU RS navode da ponovnim osnivanjem entitetskog VSTS poništavaju, kako tvrde, neustavno formiranje VSTS Bosne i Hercegovine (BiH) kao posljedicu odluke visokog predstavnika u BiH.\nU RS ističu da Ustavom BiH nije definisana nadležnost države u oblasti pravosuđa.\nNa šta se odnose promjene?\nNa način imenovanja sudija i tužilaca, te predsjednika sudova na teritoriji RS, kao i na odlučivanje o prestavku mandata.\nTekst zaključaka o 'prenošenju nadležnosti' koji je usvojila Skupština RS\nKo će imenovati sudije i tužioce?\nKakav je planirani sastav VSTS RS?\nKako će se finansirati i gdje će biti sjedište VSTS RS?\nKoji će biti mandat VSTS RS?\nKo je do sada imenovao sudije i tužioce u RS?\nVisoki sudski i tužilački savjet Bosne i Hercegovine ima nadležnost za imenovanje sudija i tužilaca u sve sudove na državnom, entitetskom, kantonalnom, okružnom, osnovnom i opštinskom nivou u Bosni i Hercegovini, uključujući Brčko Distrikt, sa izuzetkom ustavnih sudova entiteta Bosne i Hercegovine.\nSchmidt poručio da je VSTS kamen temeljac bh. pravosuđa\nZašto je neustavno formiranje VSTS RS?\nŠta je prethodilo Nacrtu zakona o VSTS RS?\nSporne odluke i referendumi Republike Srpske kroz godine\nKo može mijenjati Zakon o VSTS-u?\nOdluke o pripremanju zakona o paralelnim institucijama u RS je korak ka eskalaciji, zajednička je poruka ambasada Sjedinjenih Američkih Država (SAD), Velike Britanije, Francuske, Njemačke i Italije i Delegacije EU u BiH.\nSAD su, u januaru, uvele proširenu listu sankcija zbog korupcije i destabilizacije u BiH. Iz zemalja EU, također, se najavljuje uvođenje sankcija.\nKoji je mandat VSTS BiH?\nKada je formiran VSTS BiH?\nKakav je sastav VSTS BiH?\nKako se finansira VSTS BiH?\nSavjet na državnom nivou finansira se iz Budžeta institucija Bosne i Hercegovine i međunarodnih obaveza Bosne i Hercegovine.


RTV Subotica • Sanda Mileusnić • 8. oktobar 2021. • 14:36 •\nPravni fakultet za privredu i pravosuđe upisala je i deveta generacija brucoša, koja će predavanja slušati od ponedeljka i to uživo. Sa ove visokoškolske ustanove poručuju da su zadovoljni interesovanjem studenata za upis, te ističu da je i proces reakreditacije uspešno završen.\nDeveta generacija studenata Pravnog fakulteta za privredu i pravosuđe visokoškolske jedinice u Subotici i svečano je primljena. Među brucošima zatekli smo i Mariju Vuković iz Ljutova, koja nam priča da joj je karijera pravnika od malena ležala, jer se uvek borila za pravdu, a dodaje i da je spremna za naporno učenje kako bi stigla do željenog cilja.\nPo preporuci jednog od diplomaca ovog fakulteta, upisala ga je i Nevena Kovačević iz Subotice.\nInteresovanje studenata za upis bilo je iznad očekivanja, pogotovo kada se uzme u obzir da je epidemija i dalje u toku. Nastava za brucoše počeće u ponedeljak i trajaće do 21.januara, a sva predavanja i vežbe pratiće uživo.\nSa Pravnog fakulteta za privredu i pravosuđe dodaju da studenti imaju i mogućnost stipendiranja,a kao pogodnosti studiranja na ovoj visokoškolskoj ustanovi navode odličnu saradnju sa privredom, drugim fakultetima i institucijama.\nTokom ove godine okončan je i postupak reakreditacije visokoškolske jedinice u Subotici.


Garancije RS za pokriće dugova - RTV Doboj\nOpozicija u Narodnoj skupštini RS zatražila je od Vlade da precizira kome će i za koje projekte biti odobrene garancije Republike Srpske za kreditna zaduženja u ovoj godini do iznosa od 750 miliona KM.\nTokom oštre rasprave podsjetili su na propali projekt u oblasti tekstilne industrije, gdje je garancije od 12 miliona KM dao Parlament.\nOpozicionari su zamjerili Vladi da krije za koje projekte će RS garantovati, iako, tvrde, usvajanjem ove odluke ukupna zaduženost u ovoj godini će biti veća za milijardu KM.\nU Vladinoj odluci se navodi da se garancije RS mogu izdati za kreditna zaduženja jedinica lokalne samouprave, fondova socijalne sigurnosti, Investiciono-razvojne banke RS i fondova kojima ona upravlja, kao i javnih preduzeća i institucija javnog sektora u vezi s finansiranjem kapitalnih investicija, refinansiranjem postojećeg duga, finansiranjem prenesenih obaveza, finansiranjem budžetskog deficita i osiguravanjem sredstava radi izmirenja zakonom utvrđenih prava.\nPoslanik NDP-a Dragan Čavić smatra da će ove garancije ići za pokrivanje dugova, a najmanje za kapitalna ulaganja, čega nedostaje u RS, dok je poslanik SNSD-a u Narodnoj skupštini Radovan Višković rekao kako se garancije trebaju dati za investicije.\nU ime Koalicije “Domovina” Admir Čavka je pozvao na ulaganja, posebno u energetski sektor, a da pravosuđe treba da ispita sve zloupotrebe u dosad datim garancijama.\nRasprava u parlamentu je u nekoliko navrata odstupala od dnevnog reda, jer je ponovo pokrenuto pitanje nabavke radara i sigurnosnih kamera za kontrolu saobraćaja, a za potrebe MUP RS po sistemu javno-privatnog partnerstva.\nČavić je istakao da se ovim poslom krši Zakon o budžetskom sistemu, jer se privatoj firmi daje novac od kazni, a nastupiće i šteta po budžet RS.\nTo ne smatra ministar finansija Zoran Tegeltija, koji se pozvao na studiju koju je, kaže, pripremila jedna nezavisna konsultanska kuća, te dodaje da u svemu nema nikakvih troškova za Vladu RS, ni za građane koji se budu držali ograničenja brzine.\nDanas nastavak suđenja Mahmuljinu za zločine nad Srbima


Večeras spektakl na 35. i 36. spratu ’Avaz Twist Towera’\nSARAJEVO Performans Meme Haljevca i Ene Azevedo\nProgram će početi u 19 sati, a projekt je podržalo i Ministarstvo kulture i sporta Kantona Sarajevo\nHaljevac i Azevedo: Uspješna saradnja\n„Memo Haljevac i Ena Azevedo Exhibition Performance“ bit će održan večeras u „Avaz Twist Toweru“ u Sarajevu. Zbog velikog broja učesnika, umjesto samo na 35. spratu, ovaj događaj bit će održan i na 36. spratu najviše zgrade na Balkanu.\n- Imat ćemo kreativnu mini reviju, balerine, slike, muzički performans i oslikane ljude – otkrio nam je Sulejman Memo Haljevac, jedan od organizatora ovog događaja kojeg je podržalo je i Ministarstvo kulture i sporta KS.\n- U jednom trenutku na 35. i 36. spratu bit će 20 učesnika. Manekeni će biti odjeveni u inspirativne islikane kreacije, koje će moja kolegica Ena još dodatno slikati na njima za vrijeme performansa - dodao je Haljevac i rekao da poklanjaju potpuno novu dimenziju umjetnosti na ovim prostorima, performans ljubavi koji kreće iz „Avaz Twist Towera“.\nKako je i ranije najavljeno, događaj će početi u 19 sati\nAvaz Twist Tower Memo Haljevac Ena Azevedo\nU prizemlju najvećeg i najljepšeg tornja u regionu otvoren je "Dragon bar"\nNajmlađi gradonačelnik Srbije "bacio" pogled s najviše zgrade na Balkanu


Brnabić i Gojković pozvale novinarska udruženja da se vrate u Radnu grupu za bezbednost novinara – Centar za razvoj lokalnih medija\nBrnabić i Gojković pozvale novinarska udruženja da se vrate u Radnu grupu za bezbednost novinara\nPredsednica Vlade Republike Srbije Ana Brnabić i potpredsednica Vlade i ministarka kulture i informisanja Maja Gojković održale su redovan mesečni sastanak sa članovima Radne grupe za bezbednost i zaštitu novinara. Sredinom marta, ovo telo su zbog nereagovanja na napade na istraživačke novinare i njihove članove, napustili Nezavisno društvo novinara Vojvodine (NDNV), Nezavisno udruženje novinara Srbije (NUNS), Asocijacija medija, Asocijacija onlajn medija (AOM), Fondacija Slavko Ćuruvija i „Lokal pres“.\nNakon sastanka, Vlada je sopštila da je Radna grupa razgovarala o dosadašnjim aktivnostima kao i o daljem radu ovog tela koje su deo medijskih i novinarskih udruženja napustili.\nPredsednica Vlade Ana Brnabić istakla je da je Radna grupa, u veoma kratkom roku, napravila određene pomake. Izdvojila je to što su novinari i medijski radnici uvršteni među prioritetne grupe za vakcinaciju, kao inicijativa ove Radne grupe počeo je sa radom i SOS telefon na koji svi novinari, koji imaju osećaj da im je ugrožena bezbednost, od dežurnih advokata sa iskustvom u toj oblasti mogu dobiti informacije o tome kome treba da se obrate kako bi zaštitili svoja prava.\nKako je sopšteno u okviru ovog tela razmatra se i početak rada veb portala koji će sadržati sve informacije od značaja za bezbednost i zaštitu novinara, i dalji rad na platformi odnosno bazi koju je pokrenuo Zaštitnik građana a koja treba da sadrži sve slučajeve napada, pretnji i pritisaka na medijske radnike.\nPredsednica Vlade istakla je takođe i važnost analize na kojoj rade eksperti OEBS-a, a koja treba da pomogne u definisanju potencijalnih izmena Krivičnog zakonika koje će omogućiti sveobuhvatniju i efikasniju krivično-pravnu zaštitu novinara.\nBrnabić je ponovila nameru da se, zajedno sa svim medijskim i novinarskim udruženjima, organizuje sastanak sa Vrhovnim kasacionim sudom na kojem će se razgovarati o slučajevima koji se odnose na novinare i medijske radnike.\nPredstavnik Republičkog javnog tužilaštva Branko Stamenković obavestio je učesnike sastanka da je u januaru i februaru bilo ukupno 23 predmeta koje je tužilaštvo formiralo (12 u januaru i 11 u februaru).\nPredsednica Vlade Ana Brnabić naglasila je da Vlada Srbije ostaje posvećena bezbednosti i zaštiti novinara jer je to tema koja je suštinski važna za budućnost naše zemlje.\nPotpredsednica Vlade i ministarka kulture i informisanja Maja Gojković naglasila je na sastanku da Radna grupa ne sme da deluje podeljeno i selektivno jer to ne doprinosi ukupnoj bezbednosti novinara u našoj zemlji. Gojković je podvukla da je resorno ministarstvo reagovalo i da će reagovati na sve slučajeve u kojima je ugrožena bezbednost novinara.\nPredstavnici medijskih i novinarskih udruženja koji su prisustvovali sastanku – UNS, ANEM i Sindikat novinara Srbije (SINOS), istakli su da je važno da se nastavi sa započetim aktivnostima, ali i da je neophodno da ovo telo nastavi rad u formatu kako je započeto, sa svim medijskim i novinarskim udruženjima koji su od početka uključeni u proces izrade Medijske strategije i radnih grupa.\n„Predsednica Vlade Ana Brnabić i potpredsednica Vlade i ministarka kulture i informisanja Maja Gojković, kao i učesnici sastanka, upućuju još jednom poziv medijskim i novinarskim udruženjima koja su napustila ovu Radnu grupu- Asocijacija medija, Acocijacija onlajn medija, NUNS, NDNV i Lokal pres, da se vrate i zajednički nastave dijalog i rad na unapređenju sveukupnog položaja novinara“, jer je to u zajedničkom interesu svih, navodi se u sopštenju Vlade.\nSastanku su prisustvovali partneri iz međunarodnih organizacija – Misije OEBS u Srbiji, Delegacije EU u Srbiji, Ambasade K. Norveške i Fondacije „Konrad Adenauer“.\nPodsetimo, Nezavisno društvo novinara Vojvodine (NDNV), Nezavisno udruženje novinara Srbije (NUNS), Asocijacija medija, Asocijacija onlajn medija (AOM) i Poslovno udruženje Asocijacije nezavisnih lokalnih medija „Lokal pres“ istupili su iz Radne grupe za bezbednost i zaštitu novinara Vlade Srbije, koja je osnovana krajem prošle godine, a zbog ignorisanja ozbiljnih napada i ugrožavanja sigurnosti novinara i medija u Srbiji.\nNaredni sastanak Radne grupe zakazan je za petak, 23. april, simbolično na dan kada je 1999. godine bombardovana zgrada RTS-a.


Pančevački LSV protiv visokog poreza na imovinu | Autonomija\nPančevački LSV protiv visokog poreza na imovinu\nPotpisivanje peticije biće organizovano na nekoliko lokacija u gradu\nPančevački ligaši pokrenuli su akciju protiv stope od 0,4 odsto u naplati poreza na imovinu u ovom gradu. Potpisivanje peticije protiv ovakve odluke biće organizovano na nekoliko lokacija u gradu.\nOdbornik LSV u pančevačkoj skupštini Vladan Keljević ocenio je na konferenciji za novinare da je ovakva stopa poreza jedan od uzroka slabijeg punjenja gradskog budžeta.\n„Podizanjem stope poreza na imovinu na maksimalno dozvoljeni nivo od 0,4 odsto izazvalo je veliko nezadovoljstvo građanstva, pa time i manje punjenje budžeta, na šta je Liga više puta ukazivala“, rekao je Keljević.\nPrema njegovim rečima, problem je nastao nakon poslednjeg zoniranja grada, 2012. godine, nakon kojeg su neki građani Pančeva „zaspali u prvoj, a probudili se u trećoj zoni“.\n„Gradska vlast je to tada plasirala kao da je to tobože stvoreno nekim konsenzusom, tokom nekih javnih rasprava. Međutim, to apsolutno nije tačno, jer je LSV i tada tražila detaljno objašnjenje zašto smo sa sedam zona prešli na pet, zašto se toliko promenila, odnosno, proširila prva zona. Jedino smo dobili neko šturo objašnjenje da će to olakšati investitorima i privući ih. Međutim, od investitora ništa već dve godine, a jedino ko ispašta su građani i građanke Pančeva“, ocenio je odbornik LSV.\nOn je dodao i da se budžet ne može napuniti tako što će se se podići porez na imovinu i poručio da je neophodno ažurirati podatke o realnom stanju na terenu.\nKeljević je rekao i da je svima jasno da gradska vlast u Pančevu ne radi ništa u interesu građana i onako kako se to predstavlja.\n„Samo brinu o broju svojih stranačkih simpatizera i kako da ih zaposle, a sa druge strane povećavaju porez i time urušavaju građane i građanke Pančeva, a svojima obezbeđuju dodatne plate“, istakao je Keljević.


Turističkim vozom od Niša preko Svrljiga do Knjaževca! Bolja saradnja TO Niš sa Svrljigom - Svrljiške novine\nTurističkim vozom od Niša preko Svrljiga do Knjaževca! Bolja saradnja TO Niš sa Svrljigom\nJuče je u prostorijama Turističke organizacije grada Niša održan sastanak predstavnika opštine Svrljig i TO Niš na temu saradnje i turističke promocije ovog regiona.\nSastanak u Nišu, foto: Turistička organizacija Niš\nSastanak je inicirao narodni poslanik Milija Miletić koji je zajedno sa pomoćnikom predsednice opštine Svrljig Nenadom Ranđelovićem o svim temama po pitanju turizma razgovarao sa Dankom Miljković, direkotrkom Turističke organizacije Niš.\nTema sastanka bila je bolje povezivanje i uspostavljanje efikasnije saradnje između Turističke organizacije Niš i Opštine Svrljig, u cilju razvoja turizma, kako u Nišu i Svrljigu, tako i regionu istočne Srbije.\nBilo je reči i o uspostavljanju železničke linije turističkog voza, za koji su Železnice Srbije već donele uredbu.\nKonkretne teme odnosile su se na promociju kulturno-istorijskog nasleđa i prezentaciju prirodnih i turističkih potencijala. Dogovoren je razgovor za okruglim stolom koji će se održati u novembru, kao i učešće na konferenciji o formiranju Turističke regije jugoistočne Srbije na kojoj će, u okviru njihovih turističkih aktivnosti i opština Svrljig sa svojim turističkim potencijalima, biti aktivno zastupljena.\nDobijena je mogućnost predstavljanja turističkog potencijala našeg kraja putem brošura, kataloga, sajta Turističke organizacije Niš.\nOvim se prvi put dobija mogućnost da Turistička organizacija Niš aktivno predstavlja i opštinu Svrljig u sklopu svojih redovnih delatnosti.\nPrevPrethodnaSrećkova ulica konačno dobila novi izgled\nSledećaUklonjeni ležeći policajci ispred OŠ ,,Dobrila Stambolić“ (FOTO)Next


Profesor sa Fakulteta DOBA održaće predavanje na Drugoj međunarodnoj izložbi Feel the Future u Celju ·\n2ТМ > Obrazovanje > Profesor sa Fakulteta DOBA održaće predavanje na Drugoj međunarodnoj izložbi Feel the Future u Celju\nBonovi su važna pomoć studentskom budžetu Studenti Fakulteta za turizam Univerziteta u Mariboru izdali elektronski vodič za Brežice\nProfesor sa Fakulteta DOBA održaće predavanje na Drugoj međunarodnoj izložbi Feel the Future u Celju\nProfesor sa Fakulteta DOBA Andrej Žižek održaće predavanje na izložbi Feel the Future u Celju. Tema predavanja: „Gradovi budućnosti – smart-gradovi“ U toku predavanja Žižek će predstaviti napredna rešenja u oblasti projektovanja i upravljanja smart-gradovima i slovenačko iskustvo u toj sferi.\nPhoto: Designed by DOBA Fakulteta\nPredavanje će se održati u četvrtak, 18. oktobra 2018. godine, u 10:30 u amfiteatru sale L izložbenog centra u Celju. Druga međunarodna izložba Feel the Future (od 17. do 19. oktobra 2018. godine) biće posvećena najnovijem digitalnom razvoju.\nNapominjemo, od 2016. godine se na Fakultetu DOBA razrađuje i, kao jedinu u jugoistočnom delu Evrope, predaje kao master studij Menadžment smart gradova, čiji je sadržaj usmeren ka efektivnom rešavanju problema gradskih aglomeracija. U saradnji sa evropskim univerzitetima Fakultet DOBA takođe učestvuje u naučno-istraživačkom projektu TellMe, koji se bavi proučavanjem i razvijanjem globalnih metropola.


Brnabić: Vlada će formirati radnu grupu za izborni proces - ebart\nBrnabić: Vlada će formirati radnu grupu za izborni proces\n07. Avgust 2019. godine\nPremijerka Srbije Ana Brnabić najavila je danas tokom sastanka sa šefom Misije OEBS u Srbiji Andreom Oriciom da će Vlada formirati radnu grupu koja će raditi sa Kancelarijom za demokratske institucije (ODIHR) na daljoj reformi izbornog procesa.\nBrnabić je navela da je niz preporuka, poput unapređenja Jedinistvenog biračkog spiska i rada Republičke izborne komisije, već primenjeno kroz značajna unapređenja od 2017. godine kada je Vlada započela saradnju sa ODIHR, saopšpteno je kabineta premijerke.\nOna je naglasila da je Vlada Srbije posvećena primeni preporuka Kancelarije za demokratske institucije i ljudska prava (ODIHR), savetodavne institucije OEBS, sa kojom relevantne institucije sarađuju kroz trogodišnji program koji je započeo 2017. godine.\nŠef Misije OEBS Andrea Oricio pohvalio je posvećenost Vlade procesu reformi, naglašavajući da će značajan doprinos tome pružiti ODIHR i dodao da je Misija OEBS spremna da pomogne u tehničkom smislu.\nPremijerka Brnabić i ambasador Oricio razgovarali su i o donošenju Medijske strategije, procesu u kom je Misija OEBS pružila stručnu pomoć, a saglasili su da je važno do samog kraja ovog procesa "sačuvati njegov transparentan i inkluzivan karakter", navedeno je u saopštenju.


RTV taksa: Alarmantan pad prihoda – mojKontakt portal – Radio Televizija Kontakt\n“Odbor sistema formirao je Radnu grupu, a za koordinatora je imenovan generalni direktor BHRT-a Muhamed Bakarević. Zadatak radne grupe je da sačini usaglašeni prijedlog novog modela ubiranja RTV takse i do kraja mjeseca dokument dostavi Odboru sistema na usvajanje”, saopšteno je iz Odbora sistema javnih RTV servisa.\nNakon toga će dokument biti proslijeđen Parlamentarnoj skupštini BiH, entitetskim skupštinama, vladama i Savjetu ministara BiH.\nOdbor sistema je zaključio da bi predstavnici javnih servisa u ponedjeljak, 10. novembra, trebalo da se usaglase o tehničkim parametrima, nakon čega će biti podnesen zajednički zahtjev za izdavanje trajnih dozvola za zemaljsko digitalno emitovanje.\nVećinom glasova članova Odbora sistema podržan je zahtjev Radio-televizije Republike Srpske /RTRS/ da Regulatorna agencija za komunikacije /RAK/ BiH ovom javnom emiteru izda dozvolu za pojedinačne dionice mikrotalasnih veza.\nČlanovima Odbora sistema dostavljen je dopis RAK-a koji je upućen RTRS-u.\nBiće zatraženo mišljenje RAK-a da li se zahtjevi za dozvole za mikrotalasne veze moraju podnositi usaglašeno za sva tri javna servisa ili se mogu odobravati na osnovu pojedinačnih zahtjeva javnih emitera.\nOdbor sistema tražiće održavanje sastanka sa ministrom transporta i komunikacija BiH kojem bi prisustvovali predsjednici upravnih odbora i generalni ditrektori tri javna servisa na kojem bi se pokušale raspraviti sve dileme u vezi sa obavezama iz projekta digitalizacije i drugim pitanjima od interesa za rad javnih servisa.\nOdbor sistema tražiće od Savjeta ministara BiH tumačenje odluke ovog tijela iz 2010. godine koja se odnose na digitalizaciju.\nDogovoreno je da se intenzivira i poboljša rad i komunikacija tri javna servisa, te Odbora sistema, prenose agencije.\nSarajevo: U toku sastanak SNSD i SDA


Patrijarh Irinej sa Bašarom el Asadom\nBy Milos Mitrovic / Објављено на: June 4, 2019\nPredsednik Sirije Bašar el Asad primio je u ponedeljak u Damasku visoku delegaciju Srpske pravoslavne crkve, koju predvodi patrijarh Irinej, kao i njenog domaćina patrijarha antiohijskog i celog Istoka Jovana Desetog.\nKako je objavljeno na sajtu SPC, “predsednik Asad istakao je da ono čemu su Sirija i Srbija izložene, kad je reč o stranom mešanju i pokušaju podrivanja njihovog suvereniteta i društvenog tkiva, kao i upornost naroda dveju zemalja u suočavanju sa takvim pokušajima, predstavlja solidnu osnovu za izgradnju narodnog dijaloga i saradnje koja postavlja temelje za dugoročne odnose u interesu oba naroda“.\nIsti izvor prenosi da je patrijarh Irinej “izrazio poverenje u sposobnost Sirije da izađe iz stanja kroz koje prolazi i povrati istorijsku ulogu efikasne države u uspostavljanju stabilnosti i širenja mira i ljubavi u regionu“.\nPoglavar SPC naglasio je da su “odlučnost i upornost sirijskog naroda da održi jedinstvo bez obzira na terorizam, čemu je i sam postao svedok tokom ove posete, ojačali ovo poverenje“. On je “visoko ocenio principijelnu i čvrstu podršku predsednika Bašer el Asada Srbiji u vezi sa Kosovom i Metohijom“.\nTokom višednevne posete delegacije SPC Antiohijskoj patrijaršiji, u noći između subote i nedelje, izraelska vojska granatirala je Damask, te su srpski mediji izveštavali da su patrijarh Irinej i ostali arhijereji živi i zdravi.


Tači: Dogovor postignut – Nadlanu.com\nObjavljeno 22. maja 2013. / 19:02:35\nNapravljen je plan aktivnosti u narednih šest meseci, rekao je kosovski premijer po izlasku iz zgrade.\nOn je kazao da je dogovor koji je postignut u skladu sa potpisanim sporazumom i dodao da još treba da ga potvrde ove vlade. Tači se zahvalio Eštonovoj na posredovanju. Srpska delegacija još nije izašla iz zgrade, javlja novinar B92.\nKako je saopštila portparolka Eštonove, Maja Kocijančič, visoka predstavnica EU je najpre imala bilateralni susret s predsednikom Vlade Kosova Hašimom Tačijem, posle čega je počeo i zajednički susret sa oba premijera oko 18 sati.\nDijalog je nastavljen posle četiri sata pauze zbog obaveza Eštonove na samitu EU o Siriji.\nKako javlja naš izveštač iz Brisela, novinari sa Kosova dobili su informaciju da se srpska strana pojavila sa nekim novim zahtevima. Srpska delegacija nije davala nikakve izjave danas. U Briselu se može čuti i da će delegacija Kosova uskoro napustiti sastanak, zbog ranije ugovorenih obaveza i leta, javlja naš novinar.\nZvaničnici koji prate trojne razgovore smatraju da će Eštonova nastojati da tokom dana dođe do saglasnosti timova povodom plana primene sporazuma Beograda i Prištine o normalizaciji odnosa.\nSastanak Ivice Dačića i Ketrin Ešton o primeni sporazuma od 19. aprila počeo je oko 11.30, a završen je oko 13 h. Posle toga je usledio susret sa Hašimom Tačijem, da bi potom bila utvrđena pauza jer visoka predstavnica EU treba da se obrati Savetu EU, koji počinje zasedanje.\nKosovski premijer Hašim Tači izjavio je da je u današnjim razgovorima tema primena sporazuma. “Na dobrom smo putu ka dogovoru i razmatramo poslednje zaključke nacrta plana primene”, rekao je Tači novinarima posle izlaska iz zgrade Evropske službe za spoljne poslove. On je rekao i da se nada da će srpska delegacija “otkloniti dileme”.\nMeđutim, Betin izvor kaže da je situacija “izuzetno komplikovana” i da nije izvesno da li će biti dogovora.\nKancelarija visoke predstavnice EU je demantovala navode nekih medija da su razgovori nastavljeni i nakon odlaska Eštonove na sednicu Evropskog saveta i to pod rukovodstvom Fernanda Đentilinija, direktora balkanskog odseka Službe za spoljne poslove EU i bliskog saradnika Ketrin Ešton. Kocijančičeva je objasnila da su, nakon odlaska Ešton, s premijerima vođene kratke konsultacije “na visokom službenom nivou”, ali je oko 13 časova proglašena pauza do 17 po podne.\nPodsetimo, visoka predstavnica EU Ketrin Ešton juče je prvo imala bilateralne sastanke sa srpskim premijerom Ivicom Dačićem, potom s kosovskim premijerom Hašimom Tačijem, a zatim je održan trilateralni sastanak. Posle jučerašnjih razgovora nije bilo izjava.\nEštonova se posle jučerašnjih razgovora kratko obratila saopštenjem:\n“Veoma sam zadovoljna što sam ponovo ugostila premijere Dačića i Tačija. Uverena sam u njihovu posvećenost da napreduju i sprovode briselski sporazum u delo. Sutra se ponovo sastajemo da potvrdimo našu posvećenost ovome”, rekla je po završetku sastanka visoka predstavnica EU Ketrin Ešton.\nSimić: Najteži razgovori dosad\nProfesor Fakulteta političkih nauka Predrag Simić izjavio je da će postizanje dogovora o primeni briselskog sporazuma biti najteži deo posla i da su razgovori koji su o tome počeli u Briselu najteži do sada.\n“Kada se radi o zajednici srpskih opština, Beograd bi da napravi zajednicu pa da onda ide dalje, dok bi Priština da ukine institucije pa da napravi svoje. I jedno i drugo jeste isto, ali suštinski različito”, naglasio je Simić.\n“Ovo sada je najkomplikovaniji deo pregovora, koji se neće moći implementirati u četrdesetak dana, koliko je ostalo do kraja juna, kada se odlučuje o dobijanju datuma”, naveo je profesor FPN.\nbriselbriselski sporazumhašim tačiivica dačić


BiH je prejaka, prejake su te kohezione i patriotske snage da bi propala, kazao je Izetbegović uz dodatak da, ako propadne sistem, novi će biti kreiran nakon narednih izbora. Poziva političare da ne skupljaju jeftine poene, da zajedno rade i da naprave dobitak za zemlju\nU ovakvoj situaciji vanredni izbori su jedina opcija, izjavio je sinoć gostujući u programu Face TV član Predsjedništva Bosne i Hercegovine i zamjenik predsjednika Stranke demokratske akcije (SDA) Bakir Izetbegović.\nIzetbegović je rekao da “lično se uopće ne osjećam odgovornim za posljednje događaje”.\nGovoreći o budućnosti BiH, Izetbegović je rekao da je ”BiH prejaka”.\n”Prejake su te kohezione i patriotske snage da bi propala”, kaže Izetbegović uz dodatak da, ako propadne sistem, novi će biti kreiran nakon narednih izbora. Poziva političare da ne skupljaju jeftine poene, da zajedno rade i da naprave dobitak za zemlju.\nZnakovitim smatra da je ovo jedini prostor gdje se napadaju institucije i to se dešava samo u bošnjačkom djelu BiH.\nUporno se, naglasio je u intervjuu za Face TV, tvrdi da je problem u FBiH.\n”U FBiH je puno bolje stanje, čak su i ljudska prava na većem nivou nego što je to u Republici Srpskoj”, smatra Izetbegović. Također dodaje je moguće da su ovi protesti instruirani izvana da bi se političari zadeverali time dok se rješavaju druga pitanja, moguće i pitanja entiteta.\nIzetbegović je ponovio optužbe o drogama koje su navodno date nekim demonstrantima. Rekao i da su tokom dana dovožena automobili puna kamenica, a da se sve bazira na izvještajima koje je dobio od policijskih organa. Ističe da su ti ljudi ubačeni u mirne demonstrante.\nPrema Izetbegovićevim riječima SDA BiH je danas donijela odluku da se traži permanentno zasjedanje Predsjedništva, svih Vlada i da ”ministar Radončić mora preuzeti odgovornost za ono što se dešavalo”.\n“Krizni štab se mora formirati”, Izetbegović.\nPrema njegovim riječima, mora se smanjiti administracija, moraju se izjednačiti plate u realnom sektoru i u administraciji, treba se raditi na programu mjera.\n”Odluke Vlade se moraju donositi, ne može se ostaviti vakum, kaže Izetbegović. Hitno se mora raditi da se izađe u susret opravdanim zahtjevima ljudi”, poručio je Izetbegović.


Marković ostaje u Partizanu? – Net.hr\nMarković ostaje u Partizanu?\nAutor: Vitomir Dragčević 13:26 12.12.2012\nFudbalerov menadžer Falija Ramadanija tvrdi da Lazar ostaje u Humskoj\nFalija Ramadanija, menadžer fudbalera Lazara Markovića rekao je da talentovani napadač Partizana neće napustiti klub u januaru.\nItalijanski medjii su preneli izjavu Ramadanija u kojoj se navodi da Marković ipak neće preći u redove londonskog Čelsija, bar ne u januraskom prelaznom roku.\n– Mogu da vam garantujem da Marković neće promeniti klub u dolazećem prelaznom roku. Šta će biti posle toga – videćemo, rekao je Ramadani i potom odgovorio na pitanje o eventualnom interesovanju milanskog Intera:\n– Nijedan italijanski klub se nije interesovao za Lazara Markovića, pa tako ni Inter sa čijim predstavnicima nisam imao bilo kakve zvanične kontakte – dodao je menadžer reprezentativca Srbije.\nPodsećamo da je pre nekoliko dana britanski list Daily mail objavio da je napadač crno-belih potpisao ugovor sa šampionom Evrope vredan osam miliona evra. U medijima se tom prilikom pojavila i informacija da Partizan neće ništa zaraditi od tranfera Markovića jer je on još letos prodat menadžerskoj agenciji Pinija Zahavija koja sada raspolaže pravima na reprezentativca Srbije.\nfalija ramadani fudbal lazar markovic partizan čelsi


Treći OTP Program partnerstva sa startup kompanijama: u okviru svog online Demo dana, održanog 20. maja, 13 startup kompanija učesnica predstavilo je rezultate tromjesečnog pilot perioda publici koju je činilo više od 1100 učesnika, uključujući rukovodstvo OTP grupe, investitore i predstavnike korporativnih sponzora Programa. Rješenjima sa najvećim poslovnim potencijalom biće data mogućnost da se uživo predstave tokom 6-mjesečne faze implementacije koja počinje u junu.\nNajavljen u jesen 2019. godine, treći OTP Program partnerstva sa startup kompanijama pozvao je inovativna preduzeća sa prethodno potvrđenim rješenjima da se prijave za rješavanje ukupno 63 poslovna izazova. Za program se prijavilo 370 startup kompanija iz 56 zemalja, a 13 je imalo priliku da sprovede zajedničke pilot projekte sa mađarskim i stranim članicama OTP grupe, uz podršku sponzora dodijeljenih za određene domene.\nIako se pilot period poklapao sa širenjem koronavirusa, 10 od 13 pilot projekata realizovano je u skladu sa prvobitnim planom, dok će preostali projekti svoje završne faze imati tokom ljeta. Nakon uvodne nedjelje Programa u Budimpešti, obuka za podršku opšteg razvoja poslovanja održana je putem interneta, obezbjedivši startup kompanijama 33 sata radionica i 43 sata pojedinačnog mentoringa. U međuvremenu, pored predstavnika Banke, učesnici su dobili i podršku Programskih partnera, uključujući stručnjake iz EIT Digital, HubHub, INV Fintech, Mastercard, Microsoft, McKinsey Panorama i PortfoLion, za ulazak u sljedeću fazu poslovnog razvoja.\nTromjesečni pilot period zaokružen je online Demo danom, koji je timovima obezbijedio veliku međunarodnu prisutnost jer je prezentacije pratilo više od 1100 gledalaca. Na kraju događaja, 5 startup kompanija je dobilo posebne nagrade od Programskih partnera i publike:\nZahvaljujući HubHub-u, svih 13 timova je dobilo tromjesečno članstvo i pristup HubHub-ovim prostorijama za rad; pored toga, HubHub će takođe podržati EDUardo kroz posvećeni mentoring i produkciju njihovog promotivnog videa.\nUz marketing benefite i opcije on-line konferencija, kompaniji The Waay je ponuđena podrška za povećanu vidljivost unutar profesionalne zajednice od strane EFMA, međunarodne profesionalne organizacije za banke i osiguravajuća društva.\nMicrosoft je nagradio TrustChain nagradom za najbolju kompaniju u razvoju (za najbolju scaleup kompaniju) nudeći brojne mogućnosti mentoringa.\nNa osnovu glasova publike, nagrada za najbolju prezentaciju dodijeljena je LutherOne-u. Nagrada je omogućila timu da imenuje dobrotvornu organizaciju kojoj će Banka, u ime startup kompanije, donirati sredstva u iznosu od 500,000 HUF. Na osnovu odluke LutherOne-a, iznos će biti doniran nevladinoj organizaciji Svetluska koja pomaže licima sa oštećenim vidom.\n"OTP banka vidi trenutnu, povećanu potražnju za digitalnim rješenjima kao šansu, i spremni smo da uspješno odgovorimo na promjenljiva očekivanja u kojima saradnja startup kompanija, pored naših unutrašnjih inovativnih inicijativa, igra presudnu ulogu," istakao je zamjenik generalnog direktora OTP banke Antal Kovács.\nDirektor OTP LAB-a András Fischer nalazi sjajan primjer zajedničkog zalaganja na nivou Grupe u činjenici da se Program odvijao prema svom prvobitnom rasporedu uprkos izazovima koje je donio koronavirus. „Činjenica da je 13 pilot projekata uspješno realizovano čak i u turbulentnoj situaciji sa kojom se trenutno suočavamo, i da su oni uživali podršku viših rukovodilaca kako u Mađarskoj, tako i u podružnicama koje su učestvovale, uključujući Albaniju, Hrvatsku, Rusiju i Srbiju, jeste dokaz da je podrška inovacijskim projektima i opravdana, i blagovremena.“\nU nastavku je spisak 13 startup kompanija koje su učestvovale u programu i njihova rješenja:\nBanzai Cloud (platforma za kontejnerizaciju za brzi razvoj, implementaciju i skalabilnost aplikacija zasnovanih na cloud-u)\nEdgetier (inteligentni savjetnik za podršku aktivnosti call centra, koji daje obrasce odgovora na dolazne upite)\nEDUardo (platforma za online simulaciju poslovanja za obuku zaposlenih kao u realnim uslovima obuke)\nFinqware (API agregator platforma sa fokusom na region centralne i istočne Evrope)\nLinistry (servis za podršku čekanja u redu na daljinu putem korisnikovog mobilnog telefona)\nLutherOne (sveobuhvatna HR platforma za lako slanje povratnih informacija u realnom vremenu i mjerenja učinka)\nMostly AI (softver koji stvara sintetičke skupove podataka iz stvarnih podataka koji ne sadrže lične podatke i koji je pogodan za testiranje)\nNeticle (internetska platforma za praćenje medija i analizu sentimenta)\nRealmonitor (aplikacija za pregled cijena nekretnina radi pomoći u kupovini kuća po najpovoljnijoj cijeni)\nSanostro (usluga koja nudi širok spektar investicionih signala za investicione analitičare)\nScolvo (mobilna aplikacija za podršku prodaji kod posjeta klijenata od strane korporativnih bankarskih konsultanata)\nThe Waay (bankarstvo koje se bazira na životnom stilu sa relevantnim ponudama usklađenim sa životnim okolnostima klijenata)\nTrustChain (provjera druge ugovorne strane, elektronski potpisi i digitalno ugovaranje u jednoj platformi za B2B partnere).\nTreći OTP Program partnerstva sa startup kompanijama dokazao je da koordinisano upravljanje saradnjom startup kompanija na nivou Grupe nudi brojne pogodnosti kako kompanijama učesnicama tako i uključenim bankama članicama. Shodno tome, Banka razmatra načine za dalje širenje programa. Tokom jesenjeg perioda website www.otpstartup.com pružiće zainteresovanim startup i scaleup kompanijama informacije o daljim mogućnostima saradnje sa Bankom.